|  |  |
| --- | --- |
|  |  |

|  |  |
| --- | --- |
| Szerződésszám Vállalkozónál: | **Szerződésszám: ……../20../START** |
|  | **CPV kód: 50220000-3** |
|  | **EBR szám: 7553/2017** |
|  | **Beszerzési tervsorszám: 240/2017** |

**VÁLLALKOZÓI KERETSZERZŐDÉS**

Amely létrejött egyrészről a

**MÁV-START Vasúti Személyszállító Zártkörűen Működő Részvénytársaság**

Székhely: 1087 Budapest, Könyves Kálmán körút 54-60.

Levelezési cím: 1087 Budapest, Könyves Kálmán körút 54-60.

Számlavezető pénzintézet: K&H Bank Zrt.

Számlaszám: 10402142 -49575648-49521007

Számlázási cím: 1426 Budapest, Pf. 27.

IBAN kód: HU25 1040 2142 4957 5648 4952 1007

SWIFT: OKHBHUHB

Adóigazgatási szám: 13834492-2-44

Statisztikai számjel: 13834492-4910-114-01

Cégbíróság: Fővárosi Törvényszék Cégbírósága

Cégjegyzék száma: 01-10-045551

Képviseletében eljár: ……………………….

Szerződéskötés során eljáró ügyintéző: ………………………

Telefon: ………………………

Telefax: ………………………

E-mail: …………….@mav-start.hu

mint megrendelő (a továbbiakban: **Megrendelő**)

másrészről a

**………………………………………………..**

Székhely: …………………….

Levelezési cím: …………………….

Számlavezető pénzintézet: ……………………..

Számlaszám: …………………….

Számlázási cím: …………………….

IBAN kód: ……………………

SWIFT: ……………………

Adóigazgatási szám: ……………………

Statisztikai számjel: ……………………

Cégbíróság: ……………………

Cégjegyzék száma: …………………….

Képviseletében eljár: …………………….

Szerződéskötés során eljáró ügyintéző: ……………………

Telefon: ……………………

Telefax: ……………………

E-mail: ……………………

mint vállalkozó (a továbbiakban: Vállalkozó)

együttes említésük esetén felek (a továbbiakban: Felek) között alulírott napon és helyen az alábbi feltételekkel:

**PREAMBULUM:**

Megrendelő „MÁV-START Zrt. által üzemeltetett vasúti személykocsik MF-100/2014 szerinti fővizsgák, futó, balesetes javítások” tárgyban a közbeszerzésekről szóló 2015. évi CXLIII. törvény (a továbbiakban: Kbt.) XV. fejezete szerinti tárgyalásos eljárást folytatott le, figyelemmel a közszolgáltatók közbeszerzéseire vonatkozó sajátos közbeszerzési szabályokról szóló 307/2015. (X.27.) Korm. rendeletben foglaltakra. Az eljárás ... számú részajánlatának (………………………………)[[1]](#footnote-2) nyertese Vállalkozó lett, így Felek az alábbi Vállalkozási szerződést (a továbbiakban: Szerződés) kötik.

**1. A Szerződés tárgya, időtartama**

Megrendelő megrendeli, a Vállalkozó pedig jelen Szerződés keretén belüli Egyedi Vállalkozási Szerződések (12. sz. melléklet szerinti minta, a továbbiakban EVSZ) megkötésével elvállalja a jelen Szerződés 2. pontjában (A vállalkozási ár) meghatározott sorozatú és darabszámú vasúti Járművek fővizsgájának, futó- és balesetes javításának, valamint a megjelölt kiegészítő munkák elvégzését, továbbá tervezési szolgáltatások nyújtását.

A Felek megállapodnak abban, hogy a Szerződésben rögzített feladatok teljesítésére az MF-100/2014 sz. Műszaki Feltétfüzet (Vasúti járművek karbantartási követelményei, alcím: Vasúti személykocsik) előírásai, továbbá a Megrendelő által megadott MF-100/2014-től eltérő munkák és a megrendelt kiegészítő munkák műszaki tartalmai érvényesek, melyek értelemszerűen alkalmazandók valamennyi, a szerződés tárgyát képező Járműre, illetve tervezési szolgáltatás nyújtására. Felek a jelen Szerződés aláírásával nyilatkoznak, hogy a jelen pontban hivatkozott Műszaki Feltétfüzetben foglaltakat, továbbá a Megrendelő által megadott MF-100/2014-től való eltérő munkákat és az ezentúl megrendelt kiegészítő munkák műszaki tartalmi leírását, a tervezési szolgáltatás nyújtásának feltételeit ismerik, a munkavégzés során ezekben foglaltak szerint járnak el. Az MF-100/2014 sz. Műszaki Feltétfüzet a jelen Szerződés 1. számú mellékletét, az MF-100/2014-től való eltérő munkák leírása a 2. sz mellékletét képezi. A kiegészítő munkák műszaki tartalmát a 3. sz. melléklet tartalmazza.

Felek rögzítik, hogy a jelen Szerződés szerinti Munkák megrendelése a jelen Szerződés mindkét fél általi aláírása napjától számított **28 (huszonnyolc) hónapig** terjedő időszakban lehetséges. Felek a félreértések elkerülése érdekében rögzítik, hogy a 28. hónap utolsó munkanapján a Vállalkozó részére megküldött megrendelés, érvényes megrendelésnek számít akkor is, ha a megrendelés alapján kötött EVSZ aláírásának napja ezen dátumhoz képest későbbi időpontra esik. A konkrét Munkák átfutási határideje az EVSZ-ben kerül rögzítésre.

**2. A vállalkozási ár**

2.1. Vállalkozó szerződésszerű teljesítése esetén a Fővizsgák tekintetében az alábbi táblázat szerinti díjazásra jogosult[[2]](#footnote-3):

**Kiegészítő munkák:**

Tervezett mennyiség:

……………….

Egységárak:

..........................

Kiegészítő munkák összárai és átfutási ideje

……………….

\*A vállalkozási díjak ÁFA nélkül értendőek.

2.2. Az alapáras, hiány-többlet és kiegészítő munkák, valamint a futó-, és balesetes javítások keretösszege:

**…………… Ft,- + ÁFA,**

**azaz ………………………….**

**forint,- Ft +ÁFA[[3]](#footnote-4),**

Megrendelő a jelen Szerződés 2.2. pontjában meghatározott keretösszeg 70%-ának, azaz …………………,-Ft (…………………. forint)[[4]](#footnote-5) elköltésére vállal kötelezettséget (lehívási kötelezettséggel terhelt rész). Megrendelő a keretösszeg lehívási kötelezettséggel nem terhelt részének (azaz az opciónak) részleges vagy teljes kimerítésére kötelezettséget nem vállal.

A Vállalkozó a keretösszeg jelen pontban meghatározott mértékét meg nem haladó változása okán semmilyen kártérítési, kártalanítási vagy egyéb igénnyel nem léphet fel a Megrendelővel szemben.

2.3. A Járművek és így a Fővizsgák jelen pont szerinti táblázatban rögzített darabszámai tájékoztató jellegűek, a keretösszeg a járműsorozatokon belül szabadon felhasználható (átjárható).

Az átfutási idő vonatkozásában Felek megállapodnak, hogy Vállalkozó jogosult felkészülési időt kikötni a hosszú átfutási idejű anyagok beszerzése érdekében. Ebben az esetben az átfutási idő a felkészülési idő tartamával meghosszabbodik.

Felek rögzítik, hogy az alapár tartalmaz olyan Munkát is, amely elvégzése nem minden esetben szükséges. Ezen munkákat gyakorisági mutatószámmal veszik figyelembe a Felek. A részletes gyakorisági mutatószámokat a szerződés 4. melléklete tartalmazza.

2.4. Az Alapárba nem tartozó, azon felüli Munkák (táblázat szerinti Többletmunkák), és a Hiányzó alkatrészek árlistáját a jelen Szerződés 5. és 6. számú Melléklete tartalmazza. Vállalkozó a Többletmunkát és a Hiányzó alkatrészek pótlását kizárólag a Megrendelő írásos megrendelése alapján jogosult elvégezni.

2.5. A futó- és balesetes javítások esetén a Szerződés időtartama alatt Vállalkozó egyedi árajánlatokat ad.

Vállalkozó egyedi árajánlatot a Megrendelő kérésének kézhezvételét követő 20 munkanapon belül köteles adni. Vállalkozó futó- és balesetes javítást kizárólag Megrendelő írásos megrendelése (EVSZ), azaz a Vállalkozó árajánlatának elfogadása esetén, az EVSZ alapján köteles elvégezni. Amennyiben Megrendelő a futó- és balesetes javítást harmadik fél (pl. Biztosító) felé kívánja elszámolni, úgy Vállalkozó a javításokról részletes, a beépített anyagok és elvégzett munkák árait tartalmazó elszámolást köteles készíteni.

2.6. A Fővizsgák, hiány-többlet és kiegészítő munkák valamint a futó-, és balesetes javítások körébe nem tartozó Tervezési szolgáltatások keretösszege:

**100.000.000,- Ft + ÁFA**

**azaz**

**Egyszázmillió forint + ÁFA**

azzal, hogy Megrendelő nem vállal kötelezettséget a keretösszeg kimerítésére.

A Felek az egyértelműség kedvéért rögzítik, hogy a jelen pont szerinti keretösszeg a 2.2. pont szerinti keretösszegen felül áll Megrendelő rendelkezésére. 2.7. A Fővizsga szerződésszerű elvégzésért járó Vállalkozási díj Járművenkénti számítási metódusa:

Vállalkozási díj = Alapár + (Alapárba nem tartozó Többletmunkák ára + hiányzó alkatrészek pótlásának ára és a megrendelt kiegészítő munkák ára).

2.8. A Fővizsgába nem tartozó, Futó- és balesetes javítások szerződésszerű elvégzéséért járó Vállalkozási díj Járművenként EVSZ-ben kerül rögzítésre, a Vállalkozó óradíja (……………..,- Ft + ÁFA/óra)[[5]](#footnote-6) alapján a Vállalkozó ajánlata szerint.

2.9. A Fővizsgába nem tartozó, tervezési szolgáltatások szerződésszerű elvégzéséért járó Vállalkozási díj, tervezési munkánként EVSZ-ben kerül rögzítésre, a Vállalkozó óradíja (……………..,- Ft + ÁFA/óra)[[6]](#footnote-7) alapján a Vállalkozó ajánlata szerint.

2.10. Felek rögzítik, hogy a jelen pont szerinti díjak magukban foglalják a jelen Szerződés szerinti feladatok határidőre történő teljesítésének összes költségét (tervezési szolgáltatás esetén a tervekre vonatkozó kizárólagos felhasználási jog engedélyezésének ellenértékét) – ide nem értve a Járművek szállítási költségét, azaz a Járműveknek a munkavégzés helyére és onnan történő elszállításának költségét, mely költség a megrendelőt terheli –; erre tekintettel Vállalkozó Megrendelővel szemben semmiféle többlet-térítési vagy költségtérítési igénnyel semmilyen jogcímen nem élhet.

**3. A teljesítés menete, teljesítési (átfutási) határidő, a teljesítés ütemezése és a teljesítés helye, a Felek jogai és kötelezettségei**

3.1. Vállalkozó az egyedi teljesítéseket EVSZ alapján jogosult és köteles elvégezni. Az EVSZ megkötésére és a munkavégzés részletes szabályaira, minőségellenőrzésre, a jelen 3. pontban nem szabályozott feltételekre a jelen Szerződés 7. számú Mellékletében foglaltak az irányadók.

3.2. A munkavégzés helye (a futópróbát ide nem értve): a Vállalkozó telephelye (Cím: …………………………………...)[[7]](#footnote-8)

3.3. Megrendelő a Járműveket kizárólag műszakilag üzemképes állapotban, valamint az MF-100/2014 sz. Műszaki Feltétfüzetben meghatározott megfelelő tisztítottsági állapotban köteles a Vállalkozó telephelyére beállítani, kivéve a balesetes és futójavításra beküldött Járműveket. Vállalkozó jogosult az üzemképtelen állapotú Járművek esetén az átfutási idő meghosszabbítására.

3.4. Az átfutási idő az EVSZ megkötésének napjától a sikeres állópróba napjáig eltelt időt jelenti naptári napokban. A futópróbára kötelezett Járművek esetében az átfutási idő számítása szempontjából a sikeres futópróbát közvetlenül megelőző állópróbát tekintik sikeresnek e felek. Az átfutási időbe nem számít bele, az állami ünnep, valamint a Vállalkozó által írásban előre – legalább 5 nappal korábban – bejelentett karbantartási szünet. A karbantartási szünet a 15 napot nem haladhatja meg. A fővizsgák átfutási idejére a 2.1. pont szerinti táblázatban foglaltak az irányadóak. A balesetes és egyéb futójavítások átfutatási ideje a Felek által közösen egyeztetett határidő.

Felek rögzítik, hogy az átfutási idők kizárólag jelentős (pl.: nagymértékű padlószerkezeti, vagy oldalburkolati munka, jelentős balesetes helyreállítás, hiány/többlet listán nem szereplő tételek felmerülése esetén, stb.) többletmunkák megrendelése esetén és csak a Felek közös megegyezése alapján, írásban hosszabbíthatóak meg. A módosított átfutási határidőt az EVSZ-ben rögzíteni kell.

Megrendelő vállalja, hogy az átfutási idő betartása érdekében a Vállalkozóval a jelen Szerződés 11. számú mellékletét képező tervezett ütemezésnek megfelelően biztosítja a fővizsgára szánt Járművek Vállalkozó telephelyére történő beszállítását.

3.5. A futópróbára kötelezett Járműveknél a teljesítés időpontja a sikeres vonali futópróba napja, amit az arról felvett jegyzőkönyv igazol. A Vállalkozó hibájából sikertelen futópróba esetén újból állópróbát és futópróbát kell tartani, melynek minden költsége a Vállalkozót terhel. A Megrendelő hibájából történő sikertelen futópróba esetén a megismételt futópróba minden költsége a Megrendelőt terheli.

A futópróbára nem kötelezett Járműveknél a teljesítés időpontja a sikeres állópróba napja, amit az arról felvett jegyzőkönyv igazol. A Vállalkozó hibájából sikertelen állópróba esetén újból állópróbát kell tartani, melynek minden költsége a Vállalkozót terhel.

3.6. Az EVSZ lezárásának feltétele, a következő dokumentumok hiánytalan megléte és Megrendelő részére történő átadása:

* az MF-100/2014 sz. Műszaki Feltétfüzet alapján kitöltött átvételi jegyzőkönyvek és mérőlapok,
* többletmunkák jegyzéke,
* hiányjegyzék,
* Tételes beszállítási jegyzőkönyv,
* Nagy értéket képviselő (100.000,- Ft-nál nagyobb egyedi értékű) alkatrész selejtezési jegyzőkönyv,
* ólmozási és vonalkód jegyzék,
* álló-, illetve – amennyiben a Jármű futópróbára kötelezett – futópróba jegyzőkönyv.

A 3.6. pont szerinti mellékletek az EVSZ mellékletét képezik, azok meglétét Megrendelő képviselője (átvevője) az átadás-átvételi eljárás alatt köteles ellenőrizni. Hiány esetén annak pótlásáról Vállalkozó legfeljebb 2 munkanapon belül köteles gondoskodni.

3.7. A Vállalkozó által elvégzett Munka abban az esetben tekinthető teljesítettnek, ha Megrendelő írásban kifejezetten nyilatkozott teljesítésigazolás (a továbbiakban: Teljesítésigazolás) kiállításával annak elfogadásáról. A Teljesítésigazolás kiállításának előfeltétele az EVSZ Megrendelő általi záró aláírása. A sikeres átadás-átvételi eljárás után a Megrendelő 15 (tizenöt) napon belül Teljesítésigazolást állít ki, melynek alapján Vállalkozó jogosult a számla kiállítására. Teljesítésigazoláson az elvégzett munka teljesítési időpontjaként az EVSZ-en feltüntetett teljesítési időpont kerül rögzítésre. A kiállított számlán feltüntetett teljesítési időpont meg kell, hogy egyezzen a Teljesítésigazoláson feltüntetett teljesítési időponttal.

3.8. A 3.1.-3.6. pontoktól eltérően a Tervezési szolgáltatás megrendelése esetén Megrendelő írásban (levélben vagy e-mailben) köteles megjelölni a tervezési feladattal érintett járműtípust/berendezést/rendszert, a tervezési feladat lényeges elemeit, mennyiségét és a teljesítéshez szükséges egyéb lényeges feltételeket. A tervezési igény kézhezvételét követően a Vállalkozó 3 (három) munkanapon belül köteles ajánlatot adni és megjelölni a teljesítéshez szükséges óraszámokat. A teljesítési határidőt magában foglaló EVSZ-t Felek a Vállalkozó árajánlatának Megrendelő általi elfogadása esetén kötik meg.

A Vállalkozónak a Tervezési munka elvégzését követően létrehozott tervezői művet, így a különböző tervrajzokat és a hozzá tartozó minden kísérőlapot, számítást, adattáblázatot, jelmagyarázatot, látványterveket, darab/tételjegyzékeket (excel formátumban) és egyéb dokumentációt (a továbbiakban: „Tervek”) 1 példányban kinyomtatott formában, és 1 példányban CD-n vagy DVD adathordozón a szerkeszthető grafikus fájlokkal (.dwg és .pdf formátumban) együtt kell Megrendelő rendelkezésére bocsájtania a jelen Szerződés 16. számú melléklete szerinti műszaki átadás-átvételi eljárás során. A Teljesítésigazolás kiállítására a 3.7. pontban illetve a 16.számú mellékletben rögzített szabályok értelemszerűen irányadók.

3.9. Vállalkozó köteles a feladatai elvégzése során a Megrendelővel együttműködni a Megrendelő által a jelen Szerződés szerint megadott adatok alapján, illetve a jelen Szerződésben rögzített igényeknek megfelelően.

3.10. Vállalkozó kötelessége az együttműködés feltételeinek Vállalkozó oldaláról történő biztosítása (kapcsolattartók, elérhetőségek).

3.11. Vállalkozónak kötelessége a feladatai megoldása során felmerült, előre nem látott körülményeket haladéktalanul jelezni Megrendelő felé. Vállalkozó köteles továbbá írásban, visszakövethető módon felhívni Megrendelő figyelmét a részére leadott megrendelés helytelenségeire, ellentmondásokra.

3.12. Vállalkozó a jelen szerződés tárgyát képező feladatokat az általa jogszerűen használt eszközökkel végzi el.

3.13. Vállalkozó a jelen szerződés tárgyát képező feladatait – amennyiben a jelen Szerződés eltérő rendelkezést nem tartalmaz – saját költségén (azaz a vállalkozási díj ellenében) végzi el.

3.14. Vállalkozó a szerződés teljesítése során szakmai önállósággal, az irányadó jogszabályoknak, szakmai normáknak, szabványoknak és a jelen Szerződésben meghatározott előírásoknak megfelelően köteles eljárni.

Vállalkozó kijelenti és szavatolja, hogy a jelen szerződés szerinti javítási tevékenységet a Szerződés teljes időbeli hatálya alatt a hatályos jogszabályokban, így különösen a vasúti járművek karbantartását, javítását és időszakos vizsgálatát végző műhelyekről szóló 24/2016. (VII.18) számú NFM rendeletben foglalt feltételek szerint végzi a jogszabályok rendelkezéseinek megfelelően.

 3.14. Jelen Szerződést a Kbt. 138. § (1) bekezdése szerint a Vállalkozónak kell teljesítenie. Vállalkozó ugyanakkor a jelen Szerződés teljesítéséhez a Kbt.-ben foglalt feltételek szerint jogosult alvállalkozót igénybe venni.

3.14.1. A jelen Szerződés teljesítésébe a Vállalkozó által bevonni kívánt, a jelen Szerződés megkötésekor ismert alvállalkozók adatait a Vállalkozó által a jelen Szerződés aláírásával egyidejűleg aláírt, a jelen Szerződés 8. sz. mellékletét képező nyilatkozat tartalmazza.

3.14.2. Felek rögzítik, hogy a Vállalkozó a jelen Szerződés hatálya alatt új alvállalkozó bevonására csak a Kbt.-ben foglalt feltételekkel, előzetes bejelentés mellett jogosult azzal, hogy az új alvállalkozó bevonását a jelen Szerződés 8. sz. melléklete szerinti, aktualizált, a Vállalkozó által 4 (négy) eredeti példányának cégszerűen aláírt nyilatkozat Megrendelő részére történő megküldésével köteles teljesíteni.

3.14.3. Felek rögzítik továbbá, hogy bármely, a jelen szerződés 8. sz. mellékletét érintő változásról – ideértve különösen, de nem kizárólagosan az alvállalkozói teljesítések arányának megváltozását – Vállalkozó a jelen szerződés 8. sz. melléklete szerinti, aktualizált, a Vállalkozó által 4 (négy) eredeti példányának cégszerűen aláírt nyilatkozat Megrendelő részére történő megküldésével köteles teljesíteni.

3.14.4. A jelen szerződés 8. sz. mellékletének 3.14.2. és 3.14.3. pontban rögzítettek szerinti változása nem minősül a jelen Szerződés módosításának. Felek rögzítik, hogy a 3.14.2. és 3.14.3. pont szerint aktualizált mellékletet Vállalkozó – a benyújtás sorrendjében – folytatólagos alszámozással (8/1., 8/2., 8/3. stb.) ellátva köteles megküldeni a Megrendelő részére.

3.14.5. Vállalkozó a 3.14.2. és 3.14.3. pontban rögzítettek kapcsán kifejezetten kijelenti, hogy a Kbt.-ben meghatározott, az alvállalkozók vonatkozásában irányadó szabályokkal – ideértve különösen a Kbt. 138. § (1) bekezdésében és 138. § (5) bekezdésében foglaltakat – maradéktalanul tisztában van és minden intézkedést megtesz ezen rendelkezések betartása érdekében, továbbá a jelen Szerződés aláírásával kifejezetten tudomásul veszi, hogy ezen kötelezettségek megszegése súlyos szerződésszegésnek minősül, melyre tekintettel Megrendelő jogosulttá válik a jelen Szerződés azonnali hatályú felmondására vagy az attól történő elállásra, továbbá Vállalkozóval szemben a jelen Szerződés és a vonatkozó jogszabályok szerinti jogkövetkezmények is korlátozás nélkül érvényesíthetők.

3.15. A Megrendelő vagy a nevében eljáró személy (szervezet) a Szerződés teljesítése során korlátozás nélkül jogosult ellenőrizni, hogy a jelen Szerződés teljesítésében a Vállalkozó oldalán a jelen szerződés 8. sz. melléklete szerinti alvállalkozó(k) vesz(nek)-e részt.

3.16. A Vállalkozó az alvállalkozók kiválasztásáért és teljesítésükért, a titoktartási kötelezettség velük történő betartatásáért egyebekben a Polgári Törvénykönyvről szóló 2013. évi V. törvény (a továbbiakban: Ptk.) szabályai szerint felel.

3.17. Vállalkozó a teljesítéshez az alkalmasságának igazolásában részt vett szervezetet a Kbt. 65. § (9) bekezdésében foglalt esetekben és módon köteles igénybe venni, valamint köteles a teljesítésbe bevonni az alkalmasság igazolásához bemutatott szakembereket. E szervezetek vagy szakemberek bevonása a Kbt. 138. § (2) és (4) bekezdésében rögzítettek figyelembevételével maradhat el, továbbá helyettük a Kbt. 138. § (2) és (4) bekezdésben rögzítettek figyelembevételével vonható be más szervezet vagy szakember (ideértve az átalakulás, egyesülés, szétválás útján történő jogutódlás eseteit is).

*Amennyiben a Vállalkozó az eljárás során a Kbt. 65. § (7) bekezdésére tekintettel előszerződést nyújtott be:*

A Vállalkozó köteles a Megrendelőt írásban tájékoztatni arról, ha az eljárás során a Kbt. 65. § (7) bekezdése szerint bemutatott, az alkalmasság igazolásában részt vett szervezettel megkötött előszerződés alapján a Vállalkozó és az alkalmasság igazolásában részt vett szervezet között az előszerződésben meghatározott időpontban, de legkésőbb a jelen Szerződés hatályba lépésétől számított 10 (tíz) munkanapon belül nem jön létre szerződés, tájékoztatva a Megrendelőt egyúttal a Kbt. 138. § (2) és (4) bekezdésében foglaltak Vállalkozó általi teljesítése érdekében megtett intézkedésekről, megkötött szerződésekről.

Továbbá a Vállalkozó köteles a Megrendelőt írásban tájékoztatni a Vállalkozó és az alkalmasság igazolásában részt vett szervezet kötelezettségvállalását tartalmazó szerződés módosításáról, megszüntetéséről, legkésőbb a szerződésmódosítás vagy a szerződés megszüntetésére irányuló egy- vagy kétoldalú jognyilatkozat aláírásától, illetve kézhezvételétől számított 3 (három) munkanapon belül, tájékoztatva a Megrendelőt egyúttal a Kbt. 138. § (2) és (4) bekezdésében foglaltak Vállalkozó általi teljesítése érdekében megtett intézkedésekről, megkötött szerződésekről.

A jelen pontban foglaltak Vállalkozó általi bárminemű megszegése – ideértve a Kbt. 138. § (2) és (4) bekezdésében foglaltaknak megfelelő intézkedések elmulasztását, vagy az azokba ütköző intézkedések megtételét és/vagy a megkötött szerződések hibáját, hiányosságát is – a jelen Szerződés Megrendelő általi rendkívüli felmondási jogát alapozza meg.

3.18. Vállalkozó tudomásul veszi, hogy jelen Szerződés teljesítése során személye csak a Kbt. 139. §-ban és a 140. §-ban rögzítettek figyelembevételével változhat meg.

3.19. Vállalkozó tudomásul veszi, hogy Megrendelő – a közpénzekkel való felelős gazdálkodás elvének érvényesítése jegyében – a jelen Szerződés teljesítése, illetve teljesülése során a Kbt. 142. §-ában rögzítettek figyelembevételével köteles eljárni. Megrendelő ennek keretében köteles a Közbeszerzési Hatóságnak a Kbt. 142. § (5) és (6) bekezdésében rögzített esetekben és körben adatot szolgáltatni, melyet Vállalkozó a jelen Szerződés aláírásával kifejezetten tudomásul vesz.

3.20. Vállalkozó kijelenti és szavatolja, hogy a jelen szerződés alapján a teljesítésben részéről közreműködő személyek megfelelő képzettséggel rendelkeznek.

3.21. Megrendelő jogosult a Vállalkozó, valamint annak alvállalkozói, teljesítési segédei jelen Szerződés teljesítésével összefüggő tevékenységét – a Vállalkozó tevékenységének indokolatlan zavarása nélkül – bármikor, szúrópróbaszerűen ellenőrizni. A Megrendelő ellenőrzési joga kiterjed különösen az adat- és iratszolgáltatás kérésére, helyszíni ellenőrzés, személyes meghallgatás tartására. Vállalkozó köteles a Megrendelő ilyen irányú indokolt kéréseinek eleget tenni. Amennyiben a Vállalkozó a Megrendelő jelen pont szerinti jogosultságát akadályozza, vagy a tapasztalt hiányosságot a Felek által egyeztetett határidőre nem pótolja, súlyos szerződésszegésnek minősül és Megrendelő jogosult a jelen Szerződést azonnali hatállyal felmondani. Vállalkozó tudomásul veszi, hogy a jelen pont szerinti ellenőrzést a MÁV Magyar Államvasutak Zrt. Biztonsági Főigazgatósága is jogosult gyakorolni. Megrendelő ellenőrzési joga kizárólag a jelen szerződésben foglalt Munkákra korlátozódik.

3.22. Megrendelő köteles a Vállalkozóval együttműködni, és biztosítani az együttműködés feltételeit a Megrendelő oldaláról (kapcsolattartók, elérhetőségek). A kapcsolattartó személyek nevét és hatáskörüket a jelen Szerződés 9. számú Melléklete rögzíti.

3.23. Megrendelő kötelessége a felmerült, előre nem látott körülményeket haladéktalanul jelezni Vállalkozó felé. Megrendelő köteles továbbá írásban, visszakövethető módon felhívni Vállalkozó figyelmét a Vállalkozó által a Megrendelő részére jóváhagyás céljából átadott adatok, dokumentumok helytelenségeire, ellentmondásokra.

3.24. Vállalkozó nem jogosult megfizetni, illetve elszámolni a jelen Szerződés teljesítésével összefüggésben olyan költségeket, melyek a Kbt. 62. § (1) bekezdés k) pont ka)-kb) alpontja szerinti feltételeknek nem megfelelő társaság tekintetében merülnek fel, és amelyek a Vállalkozó adóköteles jövedelmének csökkentésére alkalmasak.

A Vállalkozó köteles haladéktalanul – erre irányuló külön felhívás nélkül – írásban tájékoztatni a Megrendelőt a Kbt. 143. § (3) bekezdés szerinti ügyletekről, illetve a jelen Szerződés teljes időtartama alatt biztosítania kell – erre irányuló külön felhívás nélkül – a Megrendelő számára azt, hogy a Vállalkozó tulajdonosi szerkezete, illetve annak bármely változása megismerhető legyen, olyan mértékben és módon, hogy a Megrendelő az őt a mindenkor hatályos jogszabályok és a jelen Szerződés alapján megillető jogait korlátozás nélkül tudja gyakorolni A jelen pont szerinti kötelezettségek megszegése Vállalkozó súlyos szerződésszegésének minősül.

3.25. Megrendelő viseli az MF-100/2014. sz. Műszaki Feltétfüzetben meghatározott MÁV-átvétel köteles termékek átvételi költségét.

3.26. Megrendelő kötelezettségébe tartozik a Járművek szállítása és a vonali futópróba tartása. A Járművek szállítása „saját lábon” történik, a szállítási cím: …………………...[[8]](#footnote-9)

3.27. Vállalkozó kockázat viselése a Járművek Vállalkozó telephelyére érkezésétől a Járművek Vállalkozó telephelyéről távozásáig tart (azaz a kockázat viselésének kötelezettsége a Vállalkozó telephelyének kapuján történő áthaladáskor száll át).

3.28. A Vállalkozó köteles gondoskodni arról, hogy a Szerződés teljes időbeli hatálya alatt rendelkezzen érvényes, a vasúti személykocsi javítás, karbantartás, gyártás tekintetében ISO 9001-es vagy azzal egyenértékű minőségirányítási rendszert igazoló, érvényes tanúsítvánnyal, vagy az azzal egyenértékű szabvány követelményei alapján kidolgozott minőségirányítási rendszerrel vagy minőségbiztosítási intézkedések leírásával illetve EN 15085-2 szabvánnyal vagy ezzel egyenértékű szabvány szerinti saját székhelyén, vagy telephelyén vagy fióktelepén hegesztő üzemi alkalmasság minősítéssel (a továbbiakban: Tanúsítvány vagy Tanúsítványok) és azokat folyamatosan fenntartsa, illetőleg szükség esetén – kellő időben – megújítsa. A Vállalkozó köteles gondoskodni arról, hogy a Tanúsítványok megújítását olyan időben kezdeményezze, amely lehetővé teszi a Tanúsítványok Szerződés teljes időbeli hatálya alatti, folyamatos fenntartását. Amennyiben bármelyik Tanúsítvány megújítása válik szükségessé, úgy a Vállalkozó köteles a megújítás kezdeményezését, valamint a megújítást követően a Tanúsítványt a Megrendelő részére átadni. A jelen pont szerinti kötelezettségek nem teljesítése a Megrendelő rendkívüli felmondási jogának gyakorlását vonja maga után.

A Vállalkozó – a Tervezési szolgáltatások tekintetében – szavatol azért, hogy az általa szolgáltatott terveket vasúti jármű és egyéb kötöttpályás jármű tervezési szakmai tapasztalattal rendelkező, GP-T és V-T jogosultsággal rendelkező szakember(ek) készítették el. A fentieket a Vállalkozó a Megrendelő és/vagy bármely hatóság kérésére köteles hitelt érdemlően igazolni. A jelen pontban foglaltak Vállalkozó általi bárminemű megsértése súlyos szerződésszegésnek minősül és a Szerződés Megrendelő általi rendkívüli felmondását eredményezheti; Vállalkozó köteles továbbá a jelen pontban foglaltak megértéséből eredően a Megrendelőre kiszabott hatósági bírság összegét a Megrendelő számára megtéríteni.

**4. Fizetési mód és határidő, számlázás**

4.1. Felek rögzítik, hogy Megrendelő a – Vállalkozót az EVSZ szerződésszerű teljesítése esetén megillető – vállalkozói díjat az alábbiak szerint fizeti meg.

4.2. Az ellenérték kifizetésének teljesítése a Ptk. 6:130. § (1)-(2) bekezdésében foglalt szabályoknak megfelelően történik. Vállalkozó a számla kiállítására a Megrendelő által kiállított, a jelen Szerződés 3.6. és 3.7. pontja pontja, a Tervezési szolgáltatások vonatkozásában a Szerződés 3.7. pontja szerinti Teljesítésigazolása birtokában jogosult.

4.3. A Megrendelő a vállalkozói díjat a számla és mellékleteinek kézhezvételétől számított 30 (Harminc) naptári napon belül utalja át a Vállalkozó számláján megjelölt bankszámlaszámra.

4.4. A Vállalkozó a számlájához köteles a Teljesítésigazolás másolati példányát mellékelni. Vállalkozó köteles a számláján a jelen Szerződés számát (…………../201…./START), valamint a Lehívás (megrendelés) számát (K…………..) is feltüntetni.

4.5. Megrendelő kifejezetten felhívja Vállalkozó figyelmét, hogy a jelen Szerződés szerinti kifizetések az Art. 36/A. §-a hatálya alá tartoznak. Vállalkozó kijelenti, hogy az Art. 36/A. §-a szerinti kötelezettségeivel maradéktalanul tisztában van.

Megrendelő kötbért nem fizet, és semmiféle biztosítékot nem nyújt Vállalkozó részére.

4.6. Előleg, Előleg-visszafizetési Biztosíték

4.6.1. A Megrendelő a jelen Szerződés hatálybalépését követően a megkötött EVSZ-ek Alapáras munkái negyedévre eső összértékének 20 %-át (húsz százalékát) előlegként (a továbbiakban: Előleg), forint pénznemben utalja át a Vállalkozó részére a Vállalkozó által kiállított előlegbekérő levél és a Vállalkozó által a jelen pont rendelkezései szerint átadott, a Megrendelő javára szóló, forint pénznemű Előleg-visszafizetési Biztosíték benyújtása ellenében. A Felek az Előleg-visszafizetési Biztosíték Vállalkozó általi rendelkezésre bocsátása tárgyában az alábbiak szerint állapodnak meg. Felek rögzítik, hogy az Alapáras munkákon kívül az egyéb (futó- és balesetes, kiegészítő, tervezési) munkákra előleget nem biztosít.

4.6.2. A Felek rögzítik, hogy a Vállalkozó az Előleg-visszafizetési Biztosítékot az Előleg előlegbekérő okiratban történő igénylésével egyidejűleg köteles – legkorábban az első negyedévre szóló EVSZ-ek megkötését követően – közvetlenül a Megrendelő részére benyújtani, az előlegbekérő okiratban megjelölt, szerződésszerűen igényelt Előleg összegével megegyező értékben. Felek a félreértések elkerülése érdekében rögzítik, hogy az Előleg kizárólag Előleg-visszafizetési Biztosíték ellenében nyújtható.

4.6.3. A Felek rögzítik, hogy a fentiekben meghatározott mértékű Előleg-visszafizetési Biztosítékra a Kbt. 134. § (6) bekezdése és a magyar jogszabályok rendelkezései irányadók.

4.6.4. Eljárásrend

4.6.4.1. Az Előleget a Vállalkozó – az előlegbekérő okirat benyújtásával – közvetlenül a Megrendelőtől igényelheti.

Az Előleg összegét a Megrendelő köteles az előlegbekérő okirat kézhezvételétől számított 30 (harminc) naptári napon belül folyósítani a Vállalkozó részére.

A Vállalkozó köteles a folyósított Előlegről számlát kiállítani a bankszámláján történt jóváírást követően azonnal, és azt a Megrendelő részére megküldeni.

4.6.4.2. Vállalkozó köteles a részére folyósított Előleg összegét a jelen Szerződés céljával és tartalmával összhangban felhasználni. Vállalkozó tudomásul veszi, hogy a Megrendelő az Előleg felhasználását jogosult ellenőrizni, és annak kapcsán – ideértve a Vállalkozó jelen pontban meghatározott szerződésszegésének eseteit is – fenntartja magának a jogot az Előlegnek a jelen Szerződés céljával és tartalmával nem összeegyeztethető módon történő felhasználása vagy hasznosítása esetén az Előleg visszakövetelésére, valamint annak visszafizetése hiányában az Előleg-visszafizetési Biztosíték lehívására, a Vállalkozó jelen Szerződésben máshol írt további jogosultságainak korlátozása nélkül. Vállalkozó tudomásul veszi és egyben elismeri, hogy szerződésszegésnek minősül a jelen, 4.6.4.2. pont alkalmazásában, ha Vállalkozó:

* 30 (harminc) naptári napot meghaladó időre köztartozóvá válik;
* érdekkörében felmerült okból következik be legalább 2 (kettő) EVSZ meghiúsulása és/vagy a jelen Szerződés meghiúsulása, továbbá a jelen Szerződés rendkívüli felmondással történő megszűntetését vagy teljesítésének tartós akadályoztatását előidéző körülmény, azzal, hogy az EVSZ meghiúsulása esetén a Megrendelő kizárólag az Előleg-visszafizetési Biztosíték arányos részének lehívására jogosult;
* részéről, vagy harmadik személy részéről nyújtott biztosíték megszűnik, megsemmisül vagy értéke egyébként számottevően csökken, és megfelelő új biztosíték, vagy az értékcsökkenésnek megfelelő további biztosíték nyújtásáról a Megrendelő felszólítására a megszabott határidőn belül nem intézkedik;
* bármely, jelen Szerződés szerint elvégzendő tevékenységének ellenőrzésre jogosult szerv megállapítja a tevékenység jogszabály sértő voltát;
* az Előleg összegét a jelen Szerződés teljesítését biztosító céltól eltérő módon hasznosítja vagy használja fel;
* a szándékosan valótlan, hamis adatszolgáltatása hitelt érdemlően bebizonyosodik.

4.6.4.3. Felek rögzítik, hogy a Megrendelő által megfizetett Előleg a vonatkozó számlák ellenértékéből az egyes EVSZ-k Alapáras munkákra eső értékében arányosan kerül elszámolásra.

4.6.4.4. A Felek a félreértések elkerülése érdekében rögzítik, hogy a Megrendelő a Vállalkozóval szembeni igényét az Előleg-visszafizetési Biztosíték igénybevétele mellett és/vagy helyett a Vállalkozóval szemben fennálló fizetési kötelezettségeivel szembeni beszámítás útján (amennyiben az a vonatkozó jogszabályok alapján lehetséges) és/vagy a jogszabályok és/vagy a jelen Szerződés által lehetővé tett más módon is érvényesítheti. A Felek rögzítik továbbá, hogy a Megrendelő a jelen 4.6.4.4. pontban biztosított jogának gyakorlása nem eredményezhet a Vállalkozó oldalán kétszeres fizetési kötelezettséget. A beszámítás igénybevételével kielégített igényeket a bruttó elszámolás elve alapján kell figyelembe venni a fizetésekhez kapcsolódó rendelkezések értékelésénél.

4.6.4.5. Amennyiben a Vállalkozó az Előleg-visszafizetési Biztosítékot részben vagy egészben pénzügyi intézmény vagy biztosító által vállalt garancia vagy készfizető kezesség biztosításával nyújtja (a továbbiakban: „Előleg-visszafizetési garancia”), úgy az Előleg-visszafizetési garancia vonatkozásában a jelen 4.6.4.5. pontban foglalt rendelkezéseket is alkalmazni kell a jelen 4.6.4. pont egyéb rendelkezéseinek alkalmazásán túl:

4.6.4.5.1. A visszavonhatatlan, feltétel nélküli és azonnali Előleg-visszafizetési garanciát a Vállalkozó az Európai Gazdasági Térségről szóló megállapodásban részes valamely állam vagy a Svájci Államszövetség területén székhellyel rendelkező pénzügyi intézménnyel vagy biztosítóval köteles kiállíttatni a 13/a. számú melléklet szerinti mintának megfelelő formában és a Megrendelő részére a 4.6.4. pontban rögzített eljárásrend betartása mellett megküldeni.

4.6.4.5.2. Az Előleg-visszafizetési garancia érvényességének a jelen Szerződés alapján az Előleg-visszafizetési garancia kiállításától legalább az adott negyedévre megkötött EVSZ-ek átfutási idejéig kell szólnia, azzal, hogy amennyiben ezen határnapot az utolsóként teljesített EVSZ-re vonatkozó teljesítésigazolás alapján kiállított számla Megrendelő általi kézhezvételének napja megelőzi, úgy a Megrendelő köteles a 4.6.4.5.4. pontban foglaltaknak megfelelően kiadni az Előleg-visszafizetési garancia felszabadításához szükséges nyilatkozatot és/vagy az Előleg-visszafizetési garancia eredeti példányát. Az Előleg-visszafizetési garancia érvényességét a Vállalkozó köteles megfelelően meghosszabbítani, ha bármilyen okból az adott negyedévre megkötött EVSZ-k közül bármelyik lezárására és így a teljesítésigazolás és/vagy a számla kiállítására a fentiek szerint meghatározott időpontig nem kerülne sor.

A Vállalkozó az Előleg-visszafizetési garancia összegét jogosult folyamatosan, a szerződésszerűen teljesített EVSZ-k Alapáras javításokra vetített értékével arányosan számított Előlegrész értékének megfelelő mértékben csökkenteni, a Megrendelő erre vonatkozó nyilatkozata birtokában. Az Előleg-visszafizetési garancia jelen pont szerinti módosításának/kicserélésének legkorábbi lehetséges időpontja alkalmanként az adott negyedévre vonatkozó EVSZ-k szerződésszerű teljesítésére vonatkozó teljesítésigazolás alapján kiállított számla Megrendelő általi kézhezvételétől számított 30 nap. Az Előleg-visszafizetési garancia módosítására/kicserélésére egyebekben a 4.6.4. pontban foglaltak az irányadók.

4.6.4.5.3. A Felek megállapodnak, hogy a 4.6.4.5.2. pont szerinti meghosszabbításnak és / vagy kicserélésnek a Vállalkozó legkésőbb az Előleg-visszafizetési garancia lejártát 15 (tizenöt) nappal megelőzően – vagy egyébként a kicserélésre okot adó körülmény bekövetkezését követően haladéktalanul – köteles eleget tenni és a Megrendelő részére a meghosszabbított és/vagy új Előleg-visszafizetési garanciát átadni. A Felek megállapodnak, hogy a Megrendelő a korábbi (lejáró) Előleg-visszafizetési garanciát kizárólag abban az esetben köteles visszaadni a Vállalkozó részére, ha azt megelőzően a Vállalkozó az Előleg-visszafizetési garancia meghosszabbítására és/vagy kicserélésére vonatkozó kötelezettségének szerződésszerűen eleget tett.

Amennyiben a Vállalkozó elmulasztja a meghosszabbított és / vagy új Előleg-visszafizetési garancia Megrendelő részére határidőben történő átadását, úgy a Megrendelő jogosult az Előleg-visszafizetési garancia teljes összegét lehívni és azt a jelen 4.6.4.5.3. pontban rögzített feltétel bekövetkezéséig óvadékként kezelni.

4.6.4.5.4. A Megrendelő – a jelen Szerződés eltérő rendelkezése hiányában – az Előleg-visszafizetési garanciát vagy a 4.6.4.5.2. pontban meghatározott határnaptól, vagy az adott negyedévben megkötött EVSZ-k közül az utolsóként teljesített EVSZ-re vonatkozó teljesítésigazolás alapján kiállított számla Megrendelő általi kézhezvételének napjától vagy attól a naptól számított 30 (harminc) napon belül szabadítja fel külön nyilatkozatával és küldi vissza a Vállalkozó részére, amikor a Vállalkozó az Előleg-visszafizetési garancia összegét a jelen pontban meghatározott más biztosíték formájában előzetesen a Megrendelő rendelkezésére bocsátotta.

4.6.4.6. Amennyiben a Vállalkozó az Előleg-visszafizetési Biztosítékot részben vagy egészben óvadék formájában nyújtja (a továbbiakban: Előleg-visszafizetési Óvadék), úgy az Előleg-visszafizetési Óvadék vonatkozásában a jelen 4.6.4.6. pontban foglalt rendelkezéseket is alkalmazni kell a 4.6.4. pont egyéb rendelkezéseinek alkalmazásán túl:

4.6.4.6.1. A Vállalkozó az Előleg-visszafizetési Óvadék összegét a Megrendelő jelen Szerződésben megadott számú bankszámláján köteles letétbe helyezni, és a visszavonhatatlan átutalás megtörténtét és a Vállalkozó bankszámlájának előzőek szerinti megterhelését igazoló teljes bizonyító erejű banki igazolást köteles átadni a Megrendelőnek az előlegbekérő okirat Megrendelő részére történő megküldésével egyidejűleg. Az Előleg-visszafizetési Óvadék letétbe helyezési kötelezettség az Előleg-visszafizetési Óvadék összegének a Megrendelő bankszámláján történt maradéktalan jóváírásakor minősül pénzügyileg teljesítettnek.

4.6.4.6.2. A Felek a félreértések elkerülése érdekében rögzítik, hogy a Megrendelő nem köteles az Előleg-visszafizetési Óvadékot kamatozó betétként lekötni vagy azzal más hasonló pénzügyi műveletet végezni. A Megrendelő a Vállalkozónak az Előleg-visszafizetési Óvadék összege után kamatot nem fizet.

4.6.4.6.3. A Megrendelő az Előleg-visszafizetési Óvadékot – illetve annak igénybe nem vett részét – attól a naptól számított 30 (harminc) napon belül fizeti vissza a Vállalkozó részére a Vállalkozó által írásban megjelölt bankszámlára történő átutalás útján, amikor a 4.6.4.5.2. pontban meghatározott határnap bekövetkezett, vagy az adott negyedévben megkötött EVSZ-k közül az utolsóként teljesített EVSZ teljesítésére vonatkozó teljesítésigazolás alapján kiállított számla Megrendelő általi kézhezvételének napjától vagy amikor a Vállalkozó az Előleg-visszafizetési Óvadék összegét más biztosíték formájában előzetesen a Megrendelő rendelkezésére bocsátotta.

Megrendelő a fentieken kívül az Óvadék szerződésszerűen teljesített EVSZ-k Alapáras javításokra vetített értékével arányosan számított Előlegrész értékének megfelelő mértékű részét attól a naptól számított 30 (harminc) napon belül fizeti vissza a Vállalkozó részére a Vállalkozó által írásban megjelölt bankszámlára történő átutalás útján, amikor az adott negyedévre vonatkozó EVSZ-k szerződésszerű teljesítésére vonatkozó teljesítésigazolás alapján kiállított számlát kézhez vette.

4.6.4.6.4. A Felek megállapodnak, hogy a Megrendelőt semmilyen felelősség nem terheli az Előleg-visszafizetési Óvadékot kezelő pénzintézet cselekedeteiért és/vagy esetleges fizetésképtelenségéért.

4.6.4.7. Amennyiben a Vállalkozó az Előleg-visszafizetési Biztosítékot részben vagy egészben készfizető kezességvállalást tartalmazó okirat vagy biztosítási szerződés alapján kiállított – készfizető kezességvállalást tartalmazó – kötelezvény formájában nyújtja (a továbbiakban: „Előleg-visszafizetési Kötelezvény”), úgy az Előleg-visszafizetési Kötelezvény vonatkozásában a jelen 4.6.4.7. pontban foglalt rendelkezéseket is alkalmazni kell a 4.6.4. pont egyéb rendelkezéseinek alkalmazásán túl:

4.6.4.7.1. A visszavonhatatlan, feltétel nélküli és azonnali Előleg-visszafizetési Kötelezvényt a Vállalkozó az Európai Gazdasági Térségről szóló megállapodásban részes valamely állam vagy a Svájci Államszövetség területén székhellyel rendelkező pénzügyi intézménnyel vagy biztosítóval köteles kiállíttatni a 13/b. számú melléklet szerinti mintának megfelelő formában és köteles azt a Megrendelő részére a 4.6.4. pontban rögzített eljárásrend betartása mellett megküldeni.

4.6.4.7.2. Az Előleg-visszafizetési Kötelezvény érvényességének az Előleg-visszafizetési Kötelezvény kiállításától legalább az adott negyedévre megkötött EVSZ-ek átfutási idejéig kell szólnia kell szólnia azzal, hogy amennyiben ezen határnapot az utolsóként teljesített EVSZ-re vonatkozó teljesítésigazolás alapján kiállított számla Megrendelő általi kézhezvételének napja megelőzi, úgy a Megrendelő köteles a 4.6.4.7.4. pontban foglaltaknak megfelelően kiadni az Előleg-visszafizetési garancia felszabadításához szükséges nyilatkozatot és/vagy az Előleg-visszafizetési Kötelezvény eredeti példányát. Az Előleg-visszafizetési Kötelezvény érvényességét a Vállalkozó köteles megfelelően meghosszabbítani, ha bármilyen okból az adott negyedévre megkötött EVSZ-k közül bármelyik EVSZ lezárására és így a teljesítésigazolás és/vagy a számla kiállítására a fentiek szerint meghatározott időpontig nem kerülne sor.

A Vállalkozó az Előleg-visszafizetési Kötelezvény összegét jogosult folyamatosan, a szerződésszerűen teljesített EVSZ-k Alapáras javításokra vetített értékével arányosan számított Előlegrész értékének megfelelő mértékben csökkenteni, a Megrendelő erre vonatkozó nyilatkozata birtokában. Az Előleg-visszafizetési Kötelezvény jelen pont szerinti módosításának/kicserélésének legkorábbi lehetséges időpontja alkalmanként az adott negyedévre kötött EVSZ-k szerződésszerű teljesítésére vonatkozó teljesítésigazolás alapján kiállított számla Megrendelő általi kézhezvételétől számított 30 nap. Az Előleg-visszafizetési garancia módosítására/kicserélésére egyebekben a 4.6.4. pontban foglaltak az irányadók.

4.6.4.7.3. A Felek megállapodnak, hogy a 4.6.4.7.2. pont szerinti meghosszabbításnak és / vagy kicserélésnek a Vállalkozó legkésőbb a Megrendelőnél lévő (lejáró) Előleg-visszafizetési Kötelezvény lejártát 15 (tizenöt) nappal megelőzően – vagy egyébként a kicserélésre okot adó körülmény bekövetkezését követően haladéktalanul - köteles eleget tenni és a Megrendelő részére a meghosszabbított és/vagy új Előleg-visszafizetési Kötelezvényt átadni. A Felek megállapodnak, hogy a Megrendelő a korábbi (lejáró) Előleg-visszafizetési Kötelezvényt kizárólag abban az esetben köteles visszaadni a Vállalkozó részére, ha azt megelőzően a Vállalkozó az Előleg-visszafizetési Kötelezvény meghosszabbítására és/vagy kicserélésére vonatkozó kötelezettségének szerződésszerűen eleget tett.

Amennyiben a Vállalkozó elmulasztja a meghosszabbított és/vagy új Előleg-visszafizetési Kötelezvény Megrendelő részére határidőben történő átadását, úgy a Megrendelő jogosult az Előleg-visszafizetési Kötelezvény teljes összegét lehívni és azt a 4.6.4.7.3. pontban rögzített feltétel bekövetkezéséig óvadékként kezelni.

4.6.4.7.4. A Megrendelő – a jelen Szerződés eltérő rendelkezése hiányában – az Előleg-visszafizetési Kötelezvényt vagy az 5.2.4.7.2. pontban meghatározott határnaptól, vagy az adott negyedévben megkötött EVSZ-k közül az utolsóként teljesített EVSZ-re vonatkozó teljesítésigazolás alapján kiállított számla Megrendelő általi kézhezvételének napjától vagy attól a naptól számított 30 (harminc) napon belül szabadítja fel külön nyilatkozatával és küldi vissza a Vállalkozó részére, amikor a Vállalkozó az Előleg-visszafizetési Kötelezvény összegét más biztosíték formájában előzetesen a Megrendelő rendelkezésére bocsátotta.

4.7. A Vállalkozó számláját – a hatályos jogszabályokban foglaltaknak megfelelően - köteles kiállítani. A kiállított számlán feltüntetett teljesítési időpont meg kell, hogy egyezzen a Teljesítésigazoláson feltüntetett teljesítési időponttal (Áfa tv. 55.§).

4.8. Számlázási cím/ Megrendelő neve, címe: MÁV-START Zrt., 1087 Budapest, Könyves Kálmán krt. 54-60.

A számla benyújtásának címe/ postázási cím: MÁV-START Zrt. 1426 Budapest, Pf. 27.

4.9. Vállalkozó számlája azon a napon számít pénzügyileg teljesítettnek, amikor Megrendelő bankszámláját számlavezető pénzintézete a számla összegével megterheli.

4.10. Amennyiben a Vállalkozó által kiállított számla a hatályos jogszabályoknak, illetőleg a jelen Szerződés előírásainak nem felel meg, vagy a fizetés jelen Szerződésben meghatározott egyéb előfeltételei nem teljesülnek, a Megrendelő jogosult a számlát visszautasítani és a hiányok pótlására írásban felszólítani a Vállalkozót. Ebben az esetben a fizetési határidő a megfelelő számla kézhezvétele napján kezdődik.

Felek rögzítik, hogy a fentiek szerinti esetekben az érintett összeg megfizetése kapcsán a kifizetés előfeltételeinek maradéktalan teljesülésétől számítandó a vonatkozó fizetési határidő.

Amennyiben a Megrendelő a Kbt. és/vagy egyéb, vonatkozó jogszabály és/vagy a jelen Szerződés alapján felmerülő bármely okból a kifizetés visszatartására kényszerül, a jogszerű visszatartás következtében bekövetkező későbbi, részleges vagy teljes kifizetésből eredően a Vállalkozó Megrendelővel szemben semmiféle igényt – különös tekintettel a késedelmi kamat, kamat vagy egyéb költség megtérítésére irányuló igényre – nem érvényesíthet.

4.11. Felek megállapodnak, hogy amennyiben Megrendelő olyan okból, melyért felelős, fizetési késedelembe esik, a Ptk. 6:155. §-ában meghatározott mértékű késedelmi kamat megfizetésére köteles az ott rögzített feltételekkel.

4.12. A Megrendelővel szembeni bármilyen követelés engedményezése (ide értve annak faktorálását is), illetve a Megrendelővel szembeni bármilyen követelésen zálogjog alapítása csak a Megrendelő előzetes írásos jóváhagyásával lehetséges. A Megrendelő írásos jóváhagyása nélküli átruházással, engedményezéssel (ideértve a faktorálást is), illetőleg zálogjog alapítással Vállalkozó szerződésszegést követ el Megrendelővel szemben, melyért kártérítési felelősséggel tartozik.

**5. Szerződésszegés, kötbér**

5.1. Szerződésszegésnek minősül minden olyan magatartás vagy mulasztás, amelynek során bármelyik Fél jogszabály, illetve a Szerződés alapján őt terhelő bármely kötelezettségének teljesítését részben vagy egészben elmulasztja és / vagy ha kötelezettségét az előírtaktól eltérően teljesíti.

Felek az általuk a jelen Szerződéssel összefüggésben okozott károkért a Ptk. 6:142. §-ában rögzített feltételek szerinti kártérítési felelősséggel tartoznak. Szerződő Felek kifejezetten rögzítik, hogy a Vállalkozó által a jelen Szerződés alapján elvégzett munka hibás teljesítésére, hiányosságára visszavezethető okból a Megrendelő által végzett közszolgáltatás (vasúti személyszállítási, -vontatási szolgáltatás) minőségcsökkenéssel összefüggésben Megrendelőnél felmerülő károkat is köteles a Vállalkozó Megrendelő részére megtéríteni.

A Vállalkozó a jelen Szerződés aláírásával kifejezetten tudomásul veszi, hogy a jelen Szerződés alapján végzett munka esetleges hibája/hiányossága – a Megrendelőt ért káron felül – különösen a vasúti személyszállítási szolgáltatást igénybe vevő utasoknak és/vagy a Megrendelő vontatási szolgáltatását igénybe vevő, és/vagy azzal más módon érintett harmadik személyeknek, valamint a vasúti pályahálózatban is kárt okozhat, ideértve a környezeti károkozást is.

5.2. Vállalkozó – a neki felróható okból történő – nem teljesítése, hibás teljesítése, késedelme esetén a Megrendelő kötbérre jogosult.

5.3. Késedelmi kötbér alapja, mértéke:

* Az alapáras, hiány-többlet és kiegészítő munkák esetében: a késedelemmel érintett Jármű nettó alapárának, 1%-a/naptári nap;
* A futó- és balesetes javítások esetében: a megrendelt munkára eső nettó vállalkozói díj 1%-a/naptári nap;
* Tervezési szolgáltatás esetében: a megrendelt tervezési munkára eső nettó vállalkozói díj

1%-a/naptári nap.

Felek késedelmes teljesítésnek tekintik különösen:

* ha a Vállalkozó az EVSZ-ben rögzített átfutási/teljesítési határidőket késedelmesen teljesíti;
* ha a vonali futópróba sikeres, azonban Vállalkozónak felróható okból a Jármű utójavításra szorul. Ebben az esetben Vállalkozó a Jármű forgalomképes állapotba történő hozásáig késedelemben van;
* ha a vonali futópróba a Vállalkozónak felróható okból sikertelen. Ebben az esetben ismételt álló- és futópróbát kell tartani, és a Vállalkozó mindaddig késedelemben van, amíg a sikeres futópróba meg nem történik. Tekintettel arra, hogy a futópróba időpontját a Megrendelő határozza meg, a sikeres állópróba napjától az esetleges sikertelen vonali futópróba napjáig tartó időszak nem számít bele a késedelem időtartamába. Az állópróbáig tartó, valamint a sikertelen futópróba időpontját követően keletkező késedelmek a sikeres futópróbáig összeadódnak. Felek az állópróba napjáig felmerült kötbéres napok számát az állópróba jegyzőkönyvben rögzítik.

A Megrendelő átvevője (Átvevő) a jármű/terv átadás-átvételi eljárásának keretében az EVSZ-en rögzíti a késedelmes naptári napok számát. Ha nincs késedelmes teljesítés, az EVSZ-en ezt is rögzíteni kell.

A késedelmi kötbér legfeljebb a késedelemmel érintett Jármű nettó alapárának vagy – tervezési szolgáltatás esetén – a tervezési munkára eső vállalkozói díj nettó összegének 30%-a.

5.4. Hibás teljesítési (üzemkiesési) kötbér:

A Felek megállapodnak, hogy a Vállalkozó hibás teljesítése esetén kötbérfizetési kötelezettség terheli a Vállalkozót a Járművek általános jótállási idő alatti üzemkiesésért illetve a tervezési szolgáltatás hibájáért az alábbiak szerint:

Ha a Járművek/Tervezési szolgáltatás általános jótállási ideje alatt a Vállalkozó a jótállás körében felmerült hibákat a közösen megtartott helyszíni szemlét követő 3 (három) munkanapon belül nem kezdi meg, vagy a jelen Szerződésben rögzített határidőre nem javítja ki, akkor Vállalkozó kötbért köteles fizetni a Megrendelő részére a javítás határidejét követő naptól kezdve, a hiba elhárítását követő átvételig, amennyiben az átvétel a készre jelentést követő munkanapon megtörténik.

Minden megkezdett nap egész napnak számít.

A fizetendő hibás teljesítési (üzemkiesési) kötbér alapja, mértéke:

* Az alapáras, hiány-többlet és kiegészítő munkák esetében: a hibás teljesítéssel (üzemkieséssel) érintett Jármű nettó alapárának 1%-a /naptári nap;
* A futó- és balesetes javítások esetében: a hibás teljesítéssel (üzemkieséssel) érintett munkára eső nettó vállalkozói díj 1%-a/naptári nap;
* Tervezési szolgáltatás esetében: a megrendelt tervezési munkára eső nettó vállalkozói díj 1%-a /naptári nap.

Felek megállapodnak, hogy a Felek kijelölt képviselői a szerződés időbeli hatálya alatt minden hónap végén megállapítják a Vállalkozó által fizetendő hibás teljesítési (üzemkiesési) kötbér mértékét a Megrendelő előterjesztése alapján.

A hibás teljesítési (üzemkiesési) kötbér legfeljebb a késedelemmel érintett Jármű nettó alapárának vagy – tervezési szolgáltatás esetén – a tervezési munkára eső vállalkozói díj nettó összegének 30%-a.

5.5. Az EVSZ nem teljesítése miatti kötbér

Szerződő Felek az EVSZ nem teljesítése esetén kötbérfizetésben állapodnak meg, melynek mértéke az adott Jármű/Tervezési szolgáltatás EVSZ-ben rögzített nettó vállalkozási díjának 15%-a.

Nem teljesítésnek minősül, amennyiben a Vállalkozó az EVSZ teljesítésével késedelembe esik, és nem kerül sor a Megrendelővel egyeztetett póthatáridő tűzésére vagy a teljesítésre kitűzött póthatáridő eredménytelenül telik el, vagy az EVSZ teljesítését írásban tett nyilatkozatával megtagadja. A kötbér esedékessé válik még a késedelem esetén, ha a késedelemi kötbér mértéke eléri a maximumot és a Felek által meghatározott póthatáridő lejár. A kötbér esedékessé válik még hibás teljesítés esetén, ha az üzemkiesési kötbér mértéke eléri a maximumot és Felek által meghatározott pót-javítási határidő lejár.

Az ilyen címek esetére kikötött kötbér megfizetése mentesíti a Vállalkozót az adott EVSZ-re vonatkozó kötelezettségek teljesítése alól.

Az ilyen címek esetére kikötött kötbér megfizetése nem mentesíti a Vállalkozót a Szerződés fennmaradó részében foglalt kötelezettségek teljesítése alól.

Nem teljesítés esetén Vállalkozó díjra nem jogosult a nem teljesített részekre vonatkozóan.

A Felek rögzítik, hogy a jelen pont szerinti nemteljesítési kötbér alkalmazása esetén késedelmi kötbért és üzemkiesési kötbért nem alkalmaznak.

5.6. A Szerződés meghiúsulása miatti kötbér

Ha a Szerződés teljesítésének meghiúsulása olyan okból következik be, amelyért a Vállalkozó a felelős, a Vállalkozó kötbért köteles fizetni, melynek alapja a szerződés 2.2. pontja szerinti bruttó keretösszeg még ki nem merített összege, melyre vonatkozóan kifizetést a Megrendelő még nem teljesített, azonban nem számítandó bele az az összeg, amelyet a Megrendelő jogszerűtlenül tart vissza. A kötbér mértéke ez esetben a jelen bekezdés szerinti kötbéralap 15%-a.

A Felek rögzítik, hogy a jelen pont szerinti meghiúsulási kötbér alkalmazása esetén nemteljesítési kötbért, késedelmi kötbért és üzemkiesési kötbért nem alkalmaznak.

5.7. Amennyiben a Vállalkozó a Megrendelő és / vagy a MÁV Zrt. Biztonsági Főigazgatósága 3.21. pont szerinti ellenőrzési jogát akadályozza, vagy ezt megkísérli és / vagy az ellenőrzés során téves adatot, információt szolgáltat, kötbért köteles fizetni, melynek mértéke: 50.000,- Ft / alkalom.

5.8. A Megrendelő kötbérigényéről a számvitelről szóló 2000. évi C. törvény szerinti bizonylatot (terhelő levelet) állít ki és küld meg a Vállalkozónak. A Megrendelőnek – a Kbt. 130. § (6) bekezdésében foglaltak teljesülése esetén – jogában áll a Vállalkozó által elismert kötbérigényét a Vállalkozónak jelen Szerződés alapján fizetendő számla kifizetésékor beszámítani.

5.9. A Vállalkozó által fizetendő kötbérek együttes és kumulatív összege a szerződés időtartama alatt az Alapáras, hiány-többlet és kiegészítő munkák, valamint a futó- és balesetes javítások tekintetében nem haladhatja meg a jelen Szerződés 2.2 pontja szerinti nettó keretösszegének 25 %-át, míg a fővizsgák körébe nem tartozó Tervezési szolgáltatások esetén a jelen szerződés 2.6 pontja szerinti nettó keretösszegének 25 %-át.

Felek rögzítik, hogy a kötbérrel szankcionált károk esetében kizárólag kötbér kerül felszámításra.

A kötbéren kívüli, illetve a jelen Szerződés megszegéséből, vagy azzal összefüggésben keletkező egyéb károk esetén Megrendelő kártérítési igényt az alábbi korlátozással érvényesíthet:

Felek a közvetett vagy következményes károk valamint az elmaradt haszon érvényesítését kizárják.

A kártérítési összeg káreseményenként és évente maximum a jelen szerződés időtartama alatt Alapáras, hiány-többlet és kiegészítő munkák, valamint a futó- és balesetes javítások tekintetében nem haladhatja meg a jelen szerződés 2.2 pontja szerinti nettó keretösszeg 10 %-át, míg a fővizsgák körébe nem tartozó Tervezési szolgáltatások esetén a jelen szerződés 2.6 pontja szerinti nettó keretösszeg 10 %-át.

A szerződésszegésből eredő kártérítés teljes összege a jelen szerződés időtartama alatt az Alapáras, hiány-többlet és kiegészítő munkák, valamint a futó- és balesetes javítások tekintetében nem haladhatja meg a jelen szerződés 2.2 pontja szerinti nettó keretösszegének 40 %-át, míg a fővizsgák körébe nem tartozó Tervezési szolgáltatások esetén a jelen szerződés 2.6 pontja szerinti nettó keretösszeg 40 %-át.

A Felek megállapodnak abban, hogy a szerződésben rögzített árakat a jelen pontban foglalt felelősség korlátozásra figyelemmel állapították meg.

**6. Jótállás és szavatosság**

**6.1. A jótállási kötelezettség terjedelme:**

6.1.1. Vállalkozót a jelen szerződésben a teljesítéstől (futópróbától, arra nem kötelezett járműveknél az állópróbától, Tervezési szolgáltatás esetén az elkészített terv átadásától) számított, meghatározott mértékű – naptári napokban kifejezett – általános – a Ptk. 6:171-6:173. §-a szerinti – jótállási kötelezettség terheli az általa és alvállalkozói által végzett Munkákra/Tervekre.

6.1.2. Felek rögzítik, hogy a dokumentáltan ellenőrzött, de nem cserélt, működőképes alkatrészekre, egységekre a jótállás csak az ellenőrzés mértékéig érvényesíthető, annak garanciaidőn belüli meghibásodása esetén az futó javítás keretében javítandó a Megrendelő költségére.

6.1.3. A Felek a Vállalkozó és alvállalkozói által végzett munkákra az általános jótállás időtartamát egységesen **365 naptári napban** határozzák meg:

6.1.4. A jótállási kötelezettség kiterjed a Vállalkozó és alvállalkozói által végzett munkákra, ezen belül különösen:

* A fővizsgára megrendelt kocsikon: az alapárba tartozó és alapáron felüli munkák, hiányzó alkatrészek az MF-100/2014 sz. Műszaki Feltétfüzetben meghatározott ellenőrzések, vizsgálatok, beállítások, szabályozások, javítások, átalakítások és gyártások szakszerűségére, a helytelen szerelésből eredő hiba kijavítására, az MF-100/2014 sz. Műszaki Feltétfüzetben behivatkozott szabványokban;
* A futó- és balesetes javításos kocsikon: a megrendelt munkákra, (minden esetben különös tekintettel a kocsisorozatra kidolgozott, alapárba tartozó és alapáron felüli munkák az MF-100/2014 sz. Műszaki Feltétfüzetben meghatározott ellenőrzések, vizsgálatok, beállítások, szabályozások, javítások, átalakítások és gyártások szakszerűségére, a helytelen szerelésből eredő hiba kijavítására);
* A cserélt vagy javított egységekre teljes egészében;
* A javításnál felhasznált szerkezeti és egyéb anyagokra;

6.1.5. A jótállási idő az új nyomástartó edényekre, továbbá az új kerékpárokra (csapággyal együtt, amennyiben a jótállási idő alatt nem kerül megbontásra) – az abroncs kivételével – 5 év.

6.1.6. Amennyiben a cserélt alkatrészre a gyártó cég a jelen pont szerinti jótállásnál hosszabb jótállást vállal, akkor ezen alkatrészek tekintetében a gyártó cég által vállalt jótállás az irányadó.

6.1.7. A Megrendelő által történő átvételek nem mentesítik a Vállalkozót a jótállási kötelezettsége alól. Vállalkozó jótállási kötelezettsége fennáll az alvállalkozókkal, vagy közreműködőkkel elvégeztetett munkára és az általuk beépített anyagokra is.

6.1.8. Nem terjed ki az általános jótállási kötelezettség - Vállalkozó általi bizonyítás esetén-

* az üzemszerű kopásból, fáradásból származó hibákra (például tömítések, kefék, kommutátorok, féktuskók, abroncsok, perselyek, csapszegek, szegmensek, csapágyvezetés kopó alkatrészek, flexball-diók, nyírócsapok stb) - kivéve a kiadáskori méret és anyagminőség helytelen megválasztásából adódó eseteket;
* vandalizmus által okozott sérülésekre;
* izzók, biztosítékok /amennyiben nem következményes hiba/ cseréjére;
* a nem rendeltetésszerű használatból, a karbantartási ciklus be nem tartásából eredő hibákra;
* a Megrendelő által szállított egységekre, kivéve a helytelen szerelésből és ellenőrzéséből adódó meghibásodásra;
* kocsirendezés-tolatás okozta sérülésekre;
* ismeretlen eredetű anyaggal történő kocsi takarításból eredő meghibásodásra;
* elfagyások és az elfagyott alkatrészek nem szakszerű javításából eredő meghibásodásokra;
* kőfelverődés okozta sérülésekre;
* rejtett hibákra
* Megrendelő által előírt anyagok, utasítások, amelyek meghibásodást okoznak
* a Vállalkozó által nem cserélt, mérőlappal nem dokumentált alkatrészre.

**6.2 A jótálláson alapuló javítás elvégzése**

6.2.1. A jótállási kötelezettség alá eső hibákat a Megrendelő a hiba tudomására jutását követően haladéktalanul – 2 (kettő) munkanapon belül – köteles a Vállalkozóval írásban (vételt igazolt e-mail, ill. telefax vagy személyesen átadott jelentés útján) közölni. Vállalkozó bejelentést csak munkaidőben fogad (6:30-tól 14:55-ig)

6.2.2. Vállalkozó a jótállási időben felmerült minden hibát, mely a jótállási kötelezettsége körébe tartozik***,*** köteles saját költségén kijavítani (vagy a hibás alkatrészt kicserélni), kivéve, ha bizonyítja, hogy a hiba a Megrendelőnek felróható okból keletkezett.

6.2.3.Minden olyan esetben, ha lehetőség van az adott Jármű a Megrendelő területi műhelyeiben történő gazdaságos helyszíni javítására, akkor azt előnyben kell részesíteni. Amennyiben Vállalkozó a jármű javítása tekintetében Megrendelővel közösen úgy ítéli meg, hogy a javítás Bp-Keleti pu., Bp-Nyugati pu., vagy Bp-Déli pu. telephelyen egyszerűbben, hatékonyabban és az ismételt forgalomba adás érdekében gyorsabban elvégezhető, akkor ezt a javítási helyszínt lehet használni.

6.2.4. Amennyiben a Vállalkozó a jármű vizsgálata nélkül, a Megrendelő értesítése alapján nem vitatja a jótállásból eredő felelősségét, illetve az értesítésre, annak kézhezvételét követő 2 (kettő) munkanapon belül nem reagál, úgy a Megrendelő megfelelő személyi és műszaki feltételekkel rendelkező műhelyben a Vállalkozóval egyeztetve (ide értve a teljesítési helyet és várható költséget is), a Vállalkozó költségére megjavíthatja a meghibásodott Járművet. Ebben az esetben Megrendelő Vállalkozó részére megküldi a cserélt alkatrészre vonatkozó dokumentációt (úgy mint pl. fékalkatrészek esetében diagramot, egyéb alkatrész esetén vizsgálati jegyzőkönyvet, műbizonylatot stb.). A cserélt alkatrészre vonatkozóan Vállalkozó jótállása megszűnik.

6.2.5. Vállalkozó az értesítés vétele utáni 2 (kettő) munkanapon belül köteles a Megrendelő által megjelölt helyszínen megjelenni és a Megrendelő megbízottjával közös vizsgálatot tartani. A vizsgálat eredményét közösen felvett és aláírt jegyzőkönyvben kell rögzíteni. Ha a Vállalkozó megbízottja az előírt határidőben nem jelenik meg, akkor a jegyzőkönyvet a Megrendelő készíti el és annak egy példányát 1 (egy) munkanapon belül megküldi a Vállalkozónak. Ez esetben a Vállalkozó a jegyzőkönyvben foglaltakat nem vitathatja.

6.2.6. Amennyiben a hiba okának megállapításához szükséges vizsgálat a helyszínen nem végezhető el, illetve annak okát a helyszíni vizsgálat során feltárni nem lehet, akkor a járművet vagy a fődarabot a Felek által egyeztetett telephelyre be kell állítani, és a vizsgálatot a Megrendelővel közösen – a beállítást követően – 2 (kettő) munkanapon belül be kell fejezni. Ez esetben az első nap a beállítást követő első munkanap. Ha futásképtelen járművet kell a javítótelephelyre szállítani, akkor a szállítás megrendelése előtt a Vállalkozónak futóképes állapotba kell hoznia, ill. hozatnia a járművet.

6.2.7. A beállítás és a szállítás megszervezése a Megrendelő feladata, költsége a vizsgálat lezárásáig a Megrendelőt terheli. A vizsgálat lezárása után – annak eredményétől függően – a költség azt a felet terheli, akinek a hibájából a javítás, szállítás szükségessége bekövetkezik. Amennyiben a vizsgálat eredménye szerint Vállalkozó mentesül a felelősség alól, úgy a költségek viselésére akkor is Megrendelő köteles, ha felelőssége a konkrét esetben nem állapítható meg. A hibát mindkét féltől független körülmény is okozhatja, de ebben az esetben Megrendelő viseli a költségeket.

6.2.8. Vállalkozó köteles a szükséges javítást a vizsgálat befejezése után haladéktalanul megkezdeni és rendkívüli esetek (pl.: Vállalkozó hibájára visszavezethető tűzeset utáni javítás, nagymértékű sérülés, fődarab kiszerelést igénylő javítás stb.) kivételével, – a Megrendelőnek az átvételre történő felajánlással együtt, a javító telephelyre történő beállítást követő 5 (öt) munkanapon belül – befejezni. A javítási idő befejezettnek tekintendő a hiba elhárítását követő átvételkor, amennyiben az átvétel legfeljebb a jármű készre jelentésnek napján történik. Ennek előfeltétele, hogy a készrejelentést megelőző 24 órával Vállalkozó előzetes értesítést küldjön Megrendelő részére, továbbá a készrejelentés az adott munkanap 12:00 óráig megtörténjen.

6.2.9. Felek rögzítik, hogy amennyiben a garanciális hiba bejelentését követő vizsgálat során kiderül, hogy a meghibásodás nem tartozik a garanciális javítási körbe, úgy Megrendelő megtéríti Vállalkozó részére a kiszállási költségét a vizsgálat helyszínére, valamint a vizsgálattal eltöltött Megrendelő által igazolt időráfordítását ……………,- Ft/óra+ÁFA[[9]](#footnote-10) munkadíj figyelembe vételével.

6.2.3. Amennyiben a jelen Szerződés alapján elvégzett tervezési munka bármely okból nem alkalmas a tervezett cél elérésére, Vállalkozó köteles azt jótállás keretében a saját költségén javítani. A tervezési szolgáltatásokra vonatkozóan a 6. pontban foglaltak értelemszerűen irányadóak azzal, hogy a hiba kijavítását a Vállalkozó a Megrendelő bejelentését követően haladéktalanul köteles megkezdeni és a bejelentéstől számított 5(öt) naptári napon befejezni. A javítási idő befejezettnek tekintendő a javított tervek Megrendelő részére a 3.8. pontban foglalt formában és példányszámban történő átadásával, feltéve hogy a javított tervek Megrendelő által elfogadásra kerülnek.

**6.3. A jótállási idő meghosszabbodása**

A jótállás keretében a Vállalkozó által végzett javítás esetén a jótállási határidő meghosszabbodik a hibára vonatkozó értesítés vételétől kezdődően azzal az idővel, amely alatt a jármű a hiba miatt rendeltetésszerűen nem volt használható. A jótállás keretében cserélt fődarabokra, és az egyedi azonosítóval rendelkező alkatrészekre, tartozékokra a jótállási idő újból kezdődik a csere napjától számítva.

A tervezési munka tekintetében a jótállási időtartam a javítás idejével meghosszabbodik, a korábbi tervekben nem szereplő tervek vonatkozásában újrakezdődik.

**6.4. Jótállási kötelezettség megszűnése**

6.4.1. A Vállalkozó jótállási kötelezettsége megszűnik: a jótállási idő lejártával.

6.4.2. A Vállalkozó jótállási kötelezettsége megszűnik továbbá az alábbi esetekben:

* ha a Megrendelő, ill. az üzemeltető az érvényes kezelési és karbantartási utasításban előírtakat nem végzi el, vagy a karbantartást meghaladó mértékben a készüléket, berendezést megbontja a Vállalkozó hozzájárulása nélkül;
* az alkatrész, berendezés rongálásából, eltulajdonításából, valamint a nem rendeltetésszerű használatából eredő meghibásodás esetén;
* ha a Megrendelő, ill. az üzemeltető a Vállalkozó által megadott ólmozási és vonalkód jegyzék szerint elhelyezett ólomzárakat, vonalkódokat illetve az egyéb eredetiséget igazoló jelöléseket annak hozzájárulása nélkül, ill. részlegvizsga alkalmával eltávolítja (kivéve kerékpár esztergályozás, vészfékváltó, ajtó vésznyitó, stb.), vagy Megrendelő hibásan szereli össze a megbontott alkatrészt,
* ha a Megrendelő, ill. az üzemeltető a jótállási kötelezettség alá eső javítást a Vállalkozó előzetes értesítése és hozzájárulása nélkül harmadik féllel elvégezteti;
* a balesetes vagy üzemi sérülés esetén a sérült szerkezeti egységekre, kivéve, ha az esemény bekövetkezése egyértelműen visszavezethető a Vállalkozó által végzett javításra;
* a rejtett – az előírt vizsgálatok gondos, szakszerű elvégzésével fel nem ismerhető – hiba esetén.

6.4.3. Vállalkozó jótállási kötelezettsége nem szűnik meg:

* ha a Megrendelő azért végzett, vagy végeztetett sürgős javítást, hogy a jármű a vonalról eltávolítható legyen;
* ha a Megrendelő a hiba megállapításához elkerülhetetlenül szükséges szakszerű megbontásokat végzett, vagy végeztetett;
* ha a Vállalkozó a Megrendelő értesítésére 2 munkanapon belül nem reagál, és emiatt a járművet/tervet a Megrendelő megjavítja/megjavíttatja illetve kijavítja/kijavíttatja.

Ilyen esetekben a Megrendelő köteles jegyzőkönyvet felvenni, amelynek tartalmaznia kell a meghibásodás körülményeit – ha van, eseménykönyvi jelentést mellékelve – az elvégzett szerelési, javítási munka leírási módját. A jegyzőkönyv felvételére Vállalkozó kapcsolattartóját írásban meg kell hívni. Ez esetben a Megrendelőnek kell bizonyítania a meghibásodás tényét. A jegyzőkönyv egy példányát a Vállalkozó megbízottjának át kell adni. Tervezési munka hibája miatt jegyzőkönyv felvétele nem szükséges.

6.4.4. A Vállalkozónak fel nem róható baleset esetén a járművel kapcsolatban a Vállalkozó jótállási kötelezettsége a balesettel össze nem függő meghibásodások kijavítása tekintetében továbbra is fennáll.

6.4.5. A jótállás alatt, a járművek balesete esetén a Megrendelő a Vállalkozót – közös jegyzőkönyv felvétel végett – a balesetet követő 24 órán belül köteles igazolt e-mailben vagy telefaxon, ill. telefonon meghívni, és abban 48 órán belüli időre kitűzni a jegyzőkönyv felvételét (amennyiben 48 órán belül munkanap van). A Vállalkozó megbízottjának szóló írásbeli meghívó a jegyzőkönyv érvényességi feltétele.

6.4.6. Amennyiben a Vállalkozó – szabályszerű értesítés esetén – a kitűzött szemlén nem jelenik meg, a Megrendelő feljegyzést jogosult felvenni és abban az általa megállapított és a balesettel kapcsolatos hibákat feltüntetni. A felvett feljegyzésben foglalt megállapítások a Vállalkozóval szemben irányadók. A Megrendelő az általa felvett feljegyzést a Vállalkozónak a szemlét követő 3 munkanapon belül köteles megküldeni.

**6.5. Jótállási vitás esetek**

A szerződő Felek a peren kívüli egyezség megteremtése érdekében műszaki jellegű kérdések eldöntésére – a költségek egyenlő arányú közös megelőlegezése mellett – megállapodhatnak pártatlan szakértő megbízásában. A vita lezárását követően a szakértői véleményben meghatározott hibáztathatóság mértékében viselik felek a szakértői díjat.

A jótállás keretében végzett cserékkel kapcsolatos összes szerelési munkának, valamint az alkatrészek szállításának bonyolítása és ezek költségei a Vállalkozót terheli.

**6.6. Felelősségbiztosítás**

A Vállalkozó köteles az Európai Unión belül nyilvántartott, és az Európai Unió tagállamai területén biztosítási tevékenységre engedéllyel rendelkező Biztosítónál (a továbbiakban: Biztosító) jelen Szerződés szerinti tevékenységeire általános és szolgáltatás felelősségbiztosítási szerződést (a továbbiakban: „Felelősségbiztosítási szerződés” vagy „Felelősségbiztosítás”) kötni, és azt a jelen Szerződés hatálybalépésétől a munkavégzéssel érintett utolsó járműre a Megrendelő által kiállított teljesítésigazolás napjáig fenntartani (a továbbiakban: „Biztosítási időszak”).

A biztosítási kötvényen vagy fedezetigazoláson szerepelnie kell, hogy a Biztosító kockázatviselése kiterjed a tervezési kockázatokra is.

Jelen Szerződésben foglalt tevékenységek elvégzéséhez alvállalkozó(k) igénybevétele esetén a biztosítási fedezet ki kell hogy kiterjed azon biztosítottat terhelő kártérítési kötelezettségekre, melyek a biztosított alvállalkozója által a szolgáltatás teljesítése érdekében jogosan igénybevett alvállalkozó tevékenységéből erednek.

A Felelősségbiztosítás kártérítési felsőhatára biztosítási eseményenként nem lehet kevesebb  4 000 000 USD - minimum 1 000 000 000 Ft (azaz Egymilliárd forint) - és biztosítási időszakra eső kártérítési felsőhatár (1 év) nem lehet kevesebb 12 000 000 USD - minimum 3 000 000 000 Ft (azaz Hárommilliárd forint) értékhatárnál.

A Felelősségbiztosításnak ki kell terjednie a jelen Szerződés teljes időtartama alatt bekövetkezett bármely – akár szerződéses, akár szerződésen kívüli, akár a Megrendelő, akár idegen harmadik személy részére okozott – károkozásra vonatkozóan, melyért a Vállalkozó a magyar jog rendelkezései alapján felelősséggel tartozik. A Felelősségbiztosításnak fedezetet kell nyújtania az elévülési időn belül a Biztosítási időszak megszűnése után ismertté vált, de a Biztosítási időszak időtartama alatti okból bekövetkezett káreseményre is.

A Vállalkozó által viselt önrész nem lehet magasabb, mint  5.000.000 forint/biztosítási esemény.

Felek a félreértések elkerülése érdekében rögzítik, hogy a jelen pontban meghatározott kártérítési értékhatárok semmiben nem jelentik a Vállalkozó felelősségének csökkentését vagy korlátozását.

Vállalkozó által megkötött biztosítási szerződés kötvényét vagy fedezetigazolását, a biztosítás feltételeit, valamint a Biztosító díjfizetési igazolásának egy másolati példányát a Szerződés 15. sz. melléklete tartalmazza. A Szerződés megkötésének feltétele a Felelősségbiztosítás fentiek szerinti fennállása.

A Vállalkozó köteles a Megrendelőt haladéktalanul írásban tájékoztatni, ha a Felelősségbiztosítási szerződés módosításra kerül vagy a Felelősségbiztosítási szerződés megszűnik.

Amennyiben a Felelősségbiztosítást a Vállalkozó a Szerződés hatálya alatt – bármely okból kifolyóan – megszünteti, vagy a biztosítás megszűnik, az súlyos szerződésszegésnek minősül, és Megrendelő jogosult – választása szerint – a Szerződéstől elállni, vagy azt azonnal hatállyal felmondani a jelen Szerződés vonatkozó rendelkezéseinek megfelelő alkalmazásával.

 **7. Vis maior**

7.1. A Felek mentesülnek szerződéses kötelezettségeik nem teljesítése miatti jogkövetkezmények alól, ha az vis maior következtében állt elő.

7.2. Vis maiornak minősül minden rendkívüli, előre nem látható és a Felek által elháríthatatlan külső esemény, amely a szerződéses kötelezettségek teljesítését akadályozza. (Pl.: háború, sztrájk, természeti katasztrófa, extrém időjárási körülmények stb.).

7.3. A vis maior bekövetkezéséről – akár vis maiornak minősül, akár nem - az érintett fél köteles a másik felet nyomban, de legkésőbb a vis maior bekövetkezésétől számított 3 napon belül igazolt e-mail, telefax vagy telefon útján értesíteni és közölni vele az esemény körülményeit, okát és feltehetően várható időtartamát. Ebben az esetben a vonatkozó határidő meghosszabbodik a vis maior időtartamával.

7.4. Az értesítés elmulasztásával okozott károkat a vétkes mulasztó fél megtéríteni tartozik.

7.5. A vis maior bekövetkeztét – amennyiben annak tényét a felek bármelyike vitatja – hiteles módon igazolni kell. Emiatt az érintett határidő meghosszabbodik az igazolt esemény időtartamával, amelyről a Felek írásban előzetesen egyeztetnek.

7.6. Ha vis maior körülmény bekövetkezett, mindkét fél köteles törekedni a Szerződésből eredő kötelezettségeinek folytatólagos teljesítésére, amennyiben az ésszerűen elképzelhető. Amennyiben a vis maior időtartama a 60 napot meghaladja, bármelyik Fél jogosult a jelen Szerződést rendes felmondással, 30 napos felmondási idővel megszüntetni.

**8. A Szerződés hatálybalépése és megszűnése**

8.1. A jelen szerződés a mindkét Fél általi aláírása napján lép hatályba és megszűnik, amennyiben mindegyik Fél a jelen szerződésben vállalt összes kötelezettségét teljesítette. Amennyiben a Felek általi aláírás nem ugyanazon a napon történik, úgy a Szerződés hatályba lépésének napja, az utolsó aláíró aláírásának napja.

8.2. Jelen szerződés megszűnik továbbá:

* + közös megegyezéssel;
	+ rendkívüli felmondással, azonnali hatállyal;
	+ elállással;
	+ a Fővizsgák, baleseti-és egyéb futójavítások tekintetében a 2.2 pont szerinti keretösszeg kimerülésével;
	+ a Tervezési szolgáltatások esetében a 2.6 pont szerinti keretösszeg kimerülésével.

8.3. Bármelyik Fél kezdeményezésére a szerződés írásban, közös megegyezéssel, bármikor megszüntethető. A megszüntetés időpontjára, illetve a Felek elszámolási kötelezettségére vonatkozóan a Felek a megszüntetésről rendelkező megállapodásban kötelesek rendelkezni.

8.4. Szerződő Felek megállapodnak abban, hogy a jelen szerződés az alábbiakban meghatározott okok bekövetkezése esetén – a másik Félhez intézett írásbeli nyilatkozattal – azonnali hatályú, rendkívüli felmondás útján szüntethető meg.

8.4.1. Rendkívüli felmondási okok a Megrendelő részéről különösen, de nem kizárólagosan:

* + Megrendelő jogosult a jelen szerződést azonnali hatállyal felmondani abban az esetben, ha a Vállalkozó a Megrendelő erre vonatkozó írásbeli figyelmeztetése és a szerződésszerű teljesítésre a jelen szerződésben rögzített, illetőleg a Megrendelő által meghatározott ésszerű – de legalább 20 napos – póthatáridőn belül sem teljesíti a jelen szerződés alapján fennálló kötelezettségeit;
	+ Megrendelő jogosult azonnali hatállyal felmondani a jelen szerződést abban az esetben, ha a Vállalkozó ellen az illetékes bíróság jogerősen felszámolási eljárás lefolytatását rendeli el, vagy önmaga végelszámolását rendeli el;
	+ Megrendelő jogosult azonnali hatállyal felmondani a jelen szerződést, ha Vállalkozó együttműködési kötelezettségét súlyosan vagy ismétlődően megszegi vagy egyébként olyan magatartást tanúsít, amely jelen szerződés fenntartását lehetetlenné teszi;
	+ Megrendelő jogosult a jelen szerződést azonnali hatállyal felmondani Vállalkozó által a Megrendelő vagy Megrendelő szerződő partnerei jó hírnevét, harmadik személyekkel fennálló üzleti kapcsolatát veszélyeztető magatartás tanúsítása esetén;
	+ Megrendelő jogosult a jelen szerződést azonnali hatállyal felmondani, amennyiben 2 (kettő) egymást követő hónapon belül legalább 6 (hat) alkalommal kerül az EVSZ nem teljesítése miatt a Vállalkozóval szemben nem teljesítési kötbér kiszabására,
	+ Megrendelő jogosult a jelen szerződést azonnali hatállyal felmondani, amennyiben 2 (kettő) hónapon belül legalább 10 (tíz) alkalommal kerül az EVSZ hibás teljesítése miatt a Vállalkozóval szemben hibás teljesítési kötbér kiszabására,
	+ Megrendelő jogosult a jelen szerződést azonnali hatállyal felmondani, amennyiben a Vállalkozó által fizetendő késedelmi kötbér az 5.3. pont szerinti maximumot eléri és Vállalkozó nem élt a kimentés lehetőségével;
	+ Megrendelő jogosult a jelen szerződést azonnali hatállyal felmondani, amennyiben a Vállalkozó által fizetendő üzemkiesési kötbér az 5.4. pont szerinti maximumot eléri és Vállalkozó nem élt a kimentés lehetőségével;
	+ Vállalkozó által fizetendő kötbérek együttes és kumulatív összege a szerződés időtartama alatt eléri az 5.9. pontban foglaltakat;
	+ a szerződésszegésből eredő kártérítési igény teljes összege a jelen szerződés időtartama alatt eléri vagy meghaladja az 5.9. pontban foglalt mértéket;
	+ Megrendelő jogosult a jelen szerződést azonnali hatállyal felmondani, amennyiben a Vállalkozó a Megrendelő és / vagy a képviseletében eljáró MÁV Zrt. Biztonsági Főigazgatósága 3.21. pont szerinti ellenőrzési jogát akadályozza vagy ezt megkísérli és / vagy az ellenőrzés során téves adatot, információt szolgáltat;
	+ Megrendelő jogosult a jelen szerződést azonnali hatállyal felmondani, amennyiben a Vállalkozó a jelen Szerződés 3.17. és/vagy 4.12. pontjában foglalt rendelkezéseket megszegi.
	+ a Vállalkozó a Szerződés hatálya alatt nem újítja meg vagy elveszíti a 3.28. pontban megjelölt Tanúsítványt és/vagy Tanúsítványokat;
	+ a Vállalkozó egyéb súlyos szerződésszegést követ el.

Felek megállapodnak, hogy a Vállalkozót kártérítési kötelezettség terheli, ha a Megrendelő a Vállalkozó érdekkörében felmerülő ok miatt él a jelen Szerződésben meghatározottak alapján a rendkívüli felmondás lehetőségével. Ebben az esetben a Megrendelő azon igazolható, közvetlen, közvetett és következményes kárai megtérítését követelheti a Vállalkozótól, amelyek a jelen Szerződés Megrendelő általi rendkívüli felmondásából fakadóan Megrendelőt érték, ideértve különösen, de nem kizárólag a helyettesítő megoldás igazolt többletköltségeit.

8.4.2. Rendkívüli felmondási okok a Vállalkozó részéről:

* + Vállalkozó jogosult a jelen szerződést azonnali hatállyal felmondani abban az esetben, ha a Megrendelő a Vállalkozó erre vonatkozó írásbeli figyelmeztetése és a szerződésszerű teljesítésre a Vállalkozó által meghatározott ésszerű – de legalább 20 napos – póthatáridőn belül sem teljesíti a jelen szerződés alapján fennálló kötelezettségeit;
	+ Vállalkozó jogosult azonnali hatállyal felmondani a jelen szerződést abban az esetben, ha a Megrendelő ellen az illetékes bíróság jogerősen felszámolási eljárás lefolytatását rendeli el, vagy önmaga végelszámolását rendeli el;
	+ Vállalkozó jogosult azonnali hatállyal felmondani a jelen szerződést, ha Megrendelő együttműködési kötelezettségét súlyosan vagy ismétlődően megszegi vagy egyébként olyan magatartást tanúsít, amely jelen szerződés fenntartását lehetetlenné teszi;
	+ Vállalkozó jogosult a jelen szerződést azonnali hatállyal felmondani Megrendelő által a Vállalkozó vagy Vállalkozó szerződő partnerei jó hírnevét, harmadik személyekkel fennálló üzleti kapcsolatát veszélyeztető magatartás tanúsítása esetén;
	+ Vállalkozó jogosult a jelen szerződést azonnali hatállyal felmondani, amennyiben Megrendelő fizetési késedelme a 60 (hatvan) napot meghaladja.

8.6. Szerződő felek megállapodnak, hogy Megrendelő a jelen szerződés azonnali hatályú rendkívüli felmondással történő megszüntetése helyett választása szerint jogosult a jelen szerződéstől elállni a Ptk. szabályai szerint.

Felek kifejezetten megállapodnak továbbá, hogy a Megrendelő a fentiekben foglalt eseteken kívül is jogosult a Vállalkozó felróható magatartásától függetlenül az általános elállási jogot gyakorolni azzal, hogy ebben az esetben köteles a Vállalkozó ezzel összefüggésben felmerült igazolt kárai és költségei megtérítésére, kivéve a következményes károkat és az elmaradt hasznot.

8.7. A jelen Szerződés kizárólag a Felek közös megegyezésével, írásban, a Kbt. 141. §-ában foglaltak szerint módosítható, a Felek cégszerű aláírásával. Szóban, ráutaló magatartással a Szerződés nem módosítható.

8.8. A Felek a keretösszeg kimerítése tekintetében rögzítik, hogy a Szerződés akkor is megszűnik, ha a Megrendelő bármely fennmaradó keretösszeg terhére további munkavégzést kizárólag a keretösszeg túllépésével igényelhetne.

8.9. Megrendelő jogosult és egyben köteles a Szerződést felmondani - ha szükséges olyan határidővel, amely lehetővé teszi, hogy a Szerződéssel érintett feladata ellátásáról gondoskodni tudjon – ha

a) a Vállalkozóban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel;

b) a Vállalkozó közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a Kbt. 62. § (1) bekezdés k) pont kb) alpontjában meghatározott valamely feltétel.

A Megrendelő a jelen Szerződést felmondhatja, vagy – a Ptk.-ban foglaltak szerint – a szerződéstől elállhat a Kbt. 143. § (1) bekezdésében rögzített esetekben.

A Megrendelő a Kbt 143. § (2) bekezdése alapján köteles a jelen Szerződést felmondani, vagy – a Ptk.-ban foglaltak szerint – attól elállni, ha a jelen Szerződés megkötését követően jut tudomására, hogy a Vállalkozó tekintetében a jelen Szerződés megkötését megelőző közbeszerzési eljárás során kizáró ok állt fenn, és ezért ki kellett volna zárni a közbeszerzési eljárásból.

**9. Egyéb rendelkezések**

9.1. A Megrendelőnek általában nem áll módjában a fővizsgához anyagot, alkatrészt, fődarabot biztosítani, – de ha ilyet megfelelő (a Vállalkozó által elfogadott) minőségben felajánl, a Felek egyeztetni kötelesek. Vállalkozó jogosult a felajánlott anyagot, alkatrészt, fődarabot megfelelő indokolással visszautasítani.

9.2. Ha a jármű baleset után kerül beállításra, de a baleseti károk helyreállításán kívül egyéb javítást is kap, úgy a Megrendelőnek az egyéb javításra vonatkozó megrendelésen kívül külön balesetes javítási megrendelést is ki kell állítania. A Vállalkozónak ennek megfelelően két (egyéb javításra és balesetes javításra vonatkozó) számlát kell kiállítania.

A balesetes javítás számlájának formája és tartalma a vonatkozó jogszabályokon túl meg kell feleljen az érintett biztosító társaság követelményeinek is. A biztosító társaságok követelményeit a Megrendelő előzetesen köteles megadni a Vállalkozó számára.

A beállított járművet a Megrendelő és a Vállalkozó döntési joggal felruházott megbízottja közösen vizsgálja és állapítja meg a jármű műszaki állapotára vonatkozó adatokat és a hiányzó alkatrészeket. Az átadás-átvételi hiányjegyzék tartalmának hitelességét mindegyik fél aláírásával igazolja.

9.3. A kapcsolattartásra kijelölt személyek megnevezését és hatáskörét a jelen Szerződés9. sz. melléklete tartalmazza.

9.4. Felek az adataikban bekövetkező mindennemű változást, különösen a cég címének, bankszámlaszámának és adószámának változását a másik féllel a változást követő 3 napon belül írásban kötelesek közölni. Ezen bejelentési kötelezettség elmulasztásából, vagy késedelmes teljesítéséből fakadó minden kárért a mulasztó felet terheli a felelősség.

9.5. Vállalkozó kijelenti, hogy nem áll fenn olyan valós vagy potenciális érdekellentét, amely a jelen szerződés szerint Megrendelő részére nyújtandó szolgáltatásokat érintené.

9.6. Vállalkozó kijelenti és szavatolja továbbá, hogy a jelen szerződés Vállalkozó általi teljesítése nem jelenti, és nem eredményezi bármilyen olyan szerződés vagy kötelezettség megszegését, amely valamely harmadik személlyel kötött szerződés alapján áll fenn, illetőleg valamely harmadik fél tulajdonát képező információ titokban tartására vonatkozik.

9.7. Vállalkozó kijelenti és szavatolja, hogy a jelen szerződésben meghatározott feladat teljesítése során nem használ fel semmilyen olyan dokumentumot, egyéb anyagot, illetőleg információt, amely harmadik személy tulajdonát képezi és olyan bizalmas dokumentumnak, egyéb anyagnak, illetőleg információnak minősül, amelynek a feladat teljesítése során történő felhasználását a tulajdonos harmadik személy nem engedélyezte. Szerződő Felek rögzítik, hogy a jelen szerződés és az abba kifejezetten belefoglalt információk a jelen szerződés tárgyát képező feladatra vonatkozó megállapodások teljességét képezik.

Vállalkozó szavatolja, hogy a Megrendelő a munka eredménytermékét harmadik személy jogfenntartásától, szerzői jogi, szabadalmi, minta, know-how és egyéb korlátozástól mentesen megszerzi. A jelen pontban foglaltak megszegéséért a Vállalkozó teljeskörű felelősséget vállal.

9.8. Felek a jelen szerződést és a jelen szerződés teljesítésével kapcsolatosan tudomásukra jutott valamennyi információt bizalmasan kezelik, kötelesek azt mindenkor – a jelen szerződés megszűnését követően is –, időbeli korlátozás nélkül megőrizni. A jelen szerződéssel kapcsolatban információt harmadik személy részére – jogszabály eltérő rendelkezése hiányában – csak a másik Fél írásos hozzájárulásával lehet adni. Felek kötelesek gondoskodni arról, hogy a jelen szerződéssel kapcsolatos információkat alkalmazottaik is bizalmasan kezeljék.

9.9. A jelen szerződés valamely rendelkezésének érvénytelensége nem jelenti a jelen szerződés érvénytelenségét. A jelen szerződés valamely rendelkezése érvénytelenné válása esetén Felek kötelesek az érvénytelenné vált rendelkezést olyan rendelkezéssel pótolni, mely megfelel a Felek jelen szerződés megkötésének időpontjában fennálló gazdasági akaratának.

9.11. Vállalkozó a Ptk. 6:209. § (1) bekezdése alapján már most hozzájárulását adja ahhoz, hogy a Megrendelő a jelen Szerződésből fakadó jogait és kötelezettségeit harmadik személy(ek) részére – kizárólagos választása szerint akár teljesen, akár részlegesen – átruházza a Ptk. 6:208. §-ában foglaltak szerint. A Vállalkozó vállalja, hogy a Megrendelő ez irányú írásbeli megkeresése esetén az előzőektől függetlenül is minden szükséges nyilatkozatot, intézkedést haladéktalanul – de legkésőbb a megkereséstől számított 5 (öt) napon belül - megtesz annak érdekében, hogy a Megrendelő oldalán a jogalanycsere bármely fennakadás és / vagy szükségtelen késedelem nélkül megtörténhessen.

A Felek rögzítik, hogy a jelen Szerződés alapján a Vállalkozó által szolgáltatandó biztosítékokból származó megrendelői jogok harmadik személy részére – egészben vagy részben is – korlátozás nélkül átruházhatók.

9.12. A Felek kifejezetten rögzítik, hogy jelen Szerződés vonatkozásában a Ptk. 6:63. § (5) bekezdés első mondatának alkalmazását kizárják.

9.13. A Felek vállalják, hogy nem tanúsítanak olyan magatartást, mellyel egymás vagy kapcsolt vállalkozásaik jogos gazdasági érdekeit veszélyeztetnék. Ide tartozik a Szerződés megkötésétől a Felek vagy kapcsolt vállalkozásaik munkajogi állományába tartozó munkavállalók közvetett vagy közvetlen foglalkoztatása is. Ennek biztosítása érdekében a Vállalkozó kötelezettséget vállal arra, hogy a Szerződéssel összefüggésben, annak teljesítése során sem a Megrendelőnél, sem annak kapcsolt vállalkozásainál munkaviszonyban lévő alkalmazottat sem közvetlenül, sem közreműködőik útján nem foglalkoztatnak, kivéve, ha ebbe a Megrendelő előzetesen írásban beleegyezett. Ezen szabály megsértése szándékos károkozásnak minősül és a Vállalkozót kártérítési felelősség terheli. A rendelkezés betartását a Megrendelő bármikor jogosult ellenőrizni.

9.14. A Vállalkozó megismerte (<http://mavcsoport.hu/mav-csoport/etikai-kodex>) és elfogadja a Megrendelő Etikai Kódexét, az abban foglalt értékeket a jogviszony fennállása alatt magára nézve mérvadónak tartja. Kijelenti, hogy vitás eset felmerülésekor a Megrendelő által lefolytatott eljárásban együttműködik a vizsgálókkal. Vállalja, hogy a Megrendelő nevében eljáró személy(ek) Etikai Kódexet sértő cselekményét/cselekményeit jelzi a Megrendelő által működtetett etikai bejelentő és tanácsadó csatornán keresztül.

9.15. A Vállalkozó kijelenti és szavatolja, hogy a Tervezési szolgáltatások eredményeképpen létrejött valamennyi eredménytermék (ideértve valamennyi Terv) tekintetében engedélyezi a Tervek Megrendelő általi teljes körű felhasználását. A felhasználási jog a Megrendelőt kizárólagosan, időbeli és területi korlátozás nélkül illeti meg. A felhasználás keretében a Megrendelő jogosult különösen a Tervek többszörözésére, terjesztésére, nyilvánossághoz közvetítésére, átdolgozására és a használat harmadik személy részére történő engedélyezésére, a felhasználási engedély harmadik személy részére történő átruházására. A megrendelő jogosulttá válik arra, hogy a Terveket képfelvételen rögzítse illetve azokat számítógéppel vagy elektronikus adathordozóra másolja. Az adott tervezési szolgáltatásra eső Vállalkozói díj a jelen pont szerinti felhasználás ellenértékét magában foglalja.

Megrendelő felhasználási joga kiterjed mind a közvetlen felhasználásra, mind a harmadik személyekkel kötendő felhasználási szerződések útján történő hasznosításra.

A közvetlen felhasználás keretében Megrendelő jogosult a Tervek belső használatára, azok nyilvánosságra hozatalára és átdolgozására is. Az átdolgozási jog alapján Megrendelő jogosult az eredeti műből új műve(ke)t létrehozni, és az(oka)t önállóan hasznosítani.

Vállalkozó a jelen pontban meghatározott felhasználási jogot kizárólagos hatállyal ruházza át Megrendelőre. Megrendelő jogosult e jogot harmadik személy részére – időbeli és területi korlátozás nélkül – továbbadni, illetőleg értékesíteni.

Szerződő Felek fentiekre tekintettel rögzítik, hogy a Vállalkozót a jelen Szerződés alapján a Vállalkozó által létrehozott eredménytermék (Tervek) felhasználása tárgyában semminemű jogosultság nem illeti meg.

9.16. A jelen szerződésben nem rögzített kérdésekben a hatályos magyar jogszabályok, így különösen a Polgári Törvénykönyvről szóló 2013. évi V. törvény, a Kbt., valamint az egyéb vonatkozó jogszabályok rendelkezései irányadóak. A Felek rögzítik, hogy a jelen Szerződés vonatkozásában a Vállalkozó általános szerződési feltételeinek (ÁSZF) rendelkezései nem alkalmazandók.

9.17. Vállalkozó jelen Szerződést aláíró képviselője a Ptk. 3:31. §-ára is különös figyelemmel a jelen szerződés aláírásával kijelenti és teljeskörű személyes felelősséget vállal azért, hogy a jelen Szerződés vonatkozásában képviseleti joga nincs korlátozva és nyilatkozattétele nincs feltételhez vagy jóváhagyáshoz kötve. Amennyiben az aláíró nyilatkozattétele feltételhez vagy jóváhagyáshoz van kötve harmadik személyekkel szemben, akkor jelen Szerződés aláírásával nyilatkozik arról, hogy a feltétel bekövetkezett, vagy a szükséges jóváhagyást megszerezte, illetve a korlátozás nem terjed ki a jelen Szerződés megkötésére és aláírására. Szerződő Felek rögzítik, hogy az esetleges korlátozás megszegéséből eredő teljes felelősség az aláírót terheli, a korlátozás a Megrendelővel szemben nem hatályos és annak semmilyen következménye Megrendelőt nem terheli.

9.18. Felek rögzítik, hogy a Megrendelő tulajdonában álló, a szerződés teljesítéséhez szükséges műszaki dokumentációt a szerződés aláírását követő 3 munkanapon belül megküldi Vállalkozó részére.

9.19. Az államháztartásról szóló 2011. évi CXCV. törvény (Áht.) 41. § (6) bekezdése alapján Megrendelő részéről olyan jogi személlyel nem köthető szerződés, illetve létrejött ilyen szerződés alapján nem teljesíthető kifizetés, amely szervezet nem minősül a nemzeti vagyonról szóló 2011. évi CXCVI. törvény (Nvtv.) 3. § (1) bekezdés 1. pontja alapján átlátható szervezetnek.

Vállalkozó a Preambulumban hivatkozott beszerzési eljárás során nyilatkozott átláthatóságáról – amely nyilatkozata a jelen Szerződés 14. sz. mellékletét képezi –, és a jelen Szerződés aláírásával is megerősíti, hogy a nemzeti vagyonról szóló 2011. évi CXCVI. törvény 3. § (1) bekezdés 1. pontja szerinti átlátható szervezetnek minősül.

Vállalkozó tudomásul veszi továbbá, hogy a valótlan tartalmú nyilatkozat alapján létrejött szerződést Megrendelő jogosult azonnali hatállyal felmondani vagy attól elállni. Megrendelő jogosult továbbá a szerződést azonnali hatállyal felmondani vagy attól elállni, amennyiben a Vállalkozó kikerül az átlátható szervezetek köréből.

*9.20. Vállalkozó a Kbt. 136. § (2) bekezdésében foglaltakkal összhangban visszavonhatatlanul kijelenti, hogy az illetősége szerinti adóhatóságtól a magyar adóhatóság közvetlenül beszerezhet a Vállalkozóra vonatkozó adatokat az országok közötti jogsegély igénybevétele nélkül. Vállalkozó ezzel kapcsolatos, kifejezett és visszavonhatatlan meghatalmazása jelen Szerződés 17. számú mellékletét képezi.*

9.*21. Adott esetben (amennyiben a Vállalkozó a jelen Szerződés megkötését megelőző közbeszerzési eljárás során a gazdasági és pénzügyi alkalmasság igazolásához más szervezet kapacitásaira támaszkodva felelt meg)*

*Felek rögzítik, hogy a Kbt. 65. § (8) bekezdése alapján az a szervezet, amelynek adatait a jelen Szerződés megkötését megelőző közbeszerzési eljárás során a Vállalkozó a gazdasági és pénzügyi alkalmasság igazolásához felhasználta, a Ptk. 6:419. §-ában foglaltak szerint kezesként felel a Megrendelőt a Vállalkozó teljesítésének elmaradásával vagy hibás teljesítésével összefüggésben ért károk megtérítéséért.*

9.22. Felek jóhiszeműen törekszenek arra, hogy az e szerződés létrejöttével és/vagy érvényességével és/vagy tartalmával kapcsolatos esetleges jogvitáikat barátságos és közvetlen kereskedelmi tárgyalások útján oldják meg. Ha ez az erőfeszítésük a felmerült jogvita megoldását célzó első tárgyalási naptól számított 30 (harminc) napon belül nem vezetne eredményre, a Felek vállalják, hogy a vitát vezetői szinten kísérlik meg rendezni. A fenti, békés úton nem rendezhető vitás kérdések eldöntésére a szerződő felek hatáskörtől függően kikötik a Budai Központi Kerületi Bíróság vagy a Székesfehérvári Törvényszék kizárólagos illetékességét.

Jelen Szerződés 3 (három) eredeti példányban készült, amiből a Megrendelőt 2 (kettő) a Vállalkozót 1 (egy) példány illeti meg.

Felek a jelen szerződést átolvasást és értelmezést követően, mint akaratukkal mindenben megegyezőt, jóváhagyólag írták alá.

**Jelen Szerződés elválaszthatatlan részét képezik az alábbi mellékletek:**

1. MF100/2014 Műszaki feltétfüzet
2. MF100/2014 Műszaki feltétfüzettől való eltérő munkák
3. Kiegészítő munkák műszaki tartalma
4. Gyakorisági mutatók
5. A többletmunkák felsorolása és azok elvégzésének árai sorozatonkénti, azon belül szakmai fejezetek szerinti bontásban (árjegyzék)
6. A hiányzó alkatrészek felsorolása és pótlásának árai sorozatonkénti, azon belül szakmai fejezetek szerinti bontásban (árjegyzék)
7. Személykocsik átadás-átvételi rendelkezései
8. Nyilatkozat alvállalkozókról
9. A kapcsolattartó személyek felsorolása és hatáskörük
10. Vállalkozó nyilatkozata a Kbt. 135. § (3) bekezdése a) és b) pontjában

foglaltakkal összhangban

1. Járműsorozatonként tervezett beadási ütemezés
2. EVSZ minta
3. a) előlegvisszafizetési garancia minta

b) előlegvisszafizetési kötelezvény minta

1. Nyilatkozat átláthatóságról
2. Felelősségbiztosításról szóló kötvény, biztosítási feltételek, a biztosító

 díjfizetési igazolásának másolata

1. Tervezési szolgáltatás mennyiségi és minőségi átadás-átvétel szabályai
2. *Meghatalmazás*

**Budapest, 2018. …………..**

|  |  |
| --- | --- |
| ………………………….. | ……………………………… |
| Csépke András | ………………………… |
| vezérigazgató | ………………………. |
| **MÁV-START Zrt.** | ………………………. |
| **Megrendelő** |  **Vállalkozó[[10]](#footnote-11)** |

**1. számú Melléklet: MF100/2014 Műszaki feltétfüzet**

Elektronikusan kerül átadásra

**2. Melléklet: MF100/2014 Műszaki feltétfüzettől való eltérő munkák**

Elektronikusan kerül átadásra

**3. Melléklet: Kiegészítő munkák műszaki tartalma**

Elektronikusan kerül átadásra

**4. Melléklet: Gyakorisági mutatók és egységes értelmezése**

**5. Melléklet**

**A többletmunkák felsorolása és azok elvégzésének árai sorozatonkénti, azon belül szakmai fejezetek szerinti bontásban (árjegyzék).**

A melléklet használata elektronikus formában történik!

**6. Melléklet**

**A hiányzó alkatrészek felsorolása és pótlásának árai sorozatonkénti, azon belül szakmai fejezetek szerinti bontásban (árjegyzék).**

A melléklet használata elektronikus formában történik!

**7. Melléklet**

**Személy- és motorkocsik átadás-átvételi rendelkezései**

1. **A járművek javításba történő utalása (futójavítás, fővizsga)**

A vasúti személyszállító járművek járműjavítóban történő fővizsgáztatásával és futójavításával kapcsolatos teendőket a **MÁV-START Zrt.** szervezi és bonyolítja

* + 1. A járműjavítói javításra küldendő vasúti személykocsik pályaszám szerint történő egyeztetését követően (a 11. számú Melléklet szerinti tervezett ütemezés szerint) a **Vállalkozó** és a **MÁV-START Zrt.** illetékese kijelöli (minden hónap utolsó szerdáját követő első munkanapon) a fővizsga munkára történő átadás-átvétel időpontját a következő 3 (három) hónap vonatkozásában (a beadások ún. gördülő tervezése). A fenti adatok ismeretében a **MÁV-START Zrt.** helyi képviselője megszervezi a javításos menet illetékes javítási telephelyre történő juttatását.
		2. A járművekről az illetékes javítási telephelyre történő beküldését megelőzően a honos karbantartási telephelyi műhelyben „***Állapotfelmérő beszállítási jegyzőkönyv***”-et kell felvenni a JBI (KOCSI RESZORTOS) képviselőjének aláírásával. A jegyzőkönyvben fel kell sorolni a hiányzó alkatrészeket, továbbá a járművön található rongálásokat valamint a fővizsgát megelőző, már nem garanciális időszakban történt-e a járművel rendellenesség (pl. abroncselfordulás, tűzeset, siklás, hőn futás, egyéb üzemzavar stb.), és ennek során cseréltek-e fődarabot. A járművön működési próbákat (fűtés, világítás, hangosítás, légjavító) is kell végezni, melynek eredményességét a jegyzőkönyvben fel kell tüntetni. A felvett „***Állapotfelmérő beszállítási jegyzőkönyv”***-et a JBI műszaki képviselője (KOCSI RESZORTOS) a jármű illetékes javítási telephelyen történő átadásához magával viszi.
		3. A jegyzőkönyv felvételét követően a honos karbantartási telephelyi műhelynek a jármű oldal és homlok ajtóit le kell zárni, majd az ajtók zárt állapotát sorszámozott plombával is biztosítani kell úgy, hogy a kézifékhez történő hozzáférés biztosítva legyen. Az ajtók plombával történő biztosításánál a **MÁV-START Zrt.** által megbízott őrző-védő szervezet dolgozójának is jelen kell lenni.
		4. A jármű további őrzését a járműnek az illetékes javítási telephelyre történő beközlekedtetésig a **MÁV-START Zrt.** által megbízott őrző-védő szervezet végzi. A megbízott őrző-védő szervezettel történő kapcsolattartás (információ az őrzésre kijelölt járművek helyéről, azok pontos meghatározásáról, tájékoztatás a fővizsgára küldendő javításos menet menetrendjéről stb.) a JBI (KOCSI RESZORTOS) feladata.
		5. A járművek beérkezését követően a Vállalkozónak 21 naptári napon belül meg kell kezdenie a járművek állapotfelvételét, amennyiben a Megrendelő erről másképpen nem nyilatkozik. A Vállalkozó legkésőbb a tárgynap reggel 9:00 óráig írásban értesíti a MÁV-START Zrt. képviselőjét (Üzemeltetéstámogatás ÁME) a napi állapotfelvételekről.
		6. A jármű illetékes javítási telephelyen történő átadásakor, a honos karbantartási telephelyi műhely műszaki képviselője (KOCSIRESZORTOS) az 1.2. pontban részletezettek szerint felvett ***Állapotfelmérő beszállítási jegyzőkönyv*** ismeretében részt vesz a jármű átadásában. Az átadás-átvétel során a résztvevők a javításba küldött járműről tételes *„****Tételes*** ***beszállítási jegyzőkönyvet***” vesznek fel, felsorolva benne a hiányzó, a selejtes, illetve a sérült alkatrészek nevét, valamint a költségviselőt. Az állapotfelvétel során, a járműveken teljes körű működési próbát kell tartani. Az így készült jegyzőkönyvet a többletköltségek (opciós tételek) felterjesztésekor mellékelni kell.
		7. A jármű 1.2. pont szerint történt átadás-átvételét követő **2 munkanapon** belül **Vállalkozó** a **Megrendelő** átvevője által műszakilag ellenőrzöttárajánlatot ad a **MÁV-START Zrt.** (Járműbiztosítás és termeléskoordináció) részére az Vállalkozói Keretszerződés 1. pontja szerint általa végzendő munkák tartalmára vonatkozóan. Az árajánlatnak tartalmaznia kell: az alapárat, az alapárba nem tartozó munkákat, az 1.5. pontban részletezettek szerint felvett ***Tételes beszállítási jegyzőkönyvben*** nem szereplő többletmunkáknál azok szükségességének indokolását, illetve a hiányzó alkatrészek pótlásának beárazását, ez utóbbi kettőt a mindenkor érvényben lévő MF-100/2014 sz. Műszaki Feltétfüzethez kiadott, és elfogadott kódszámokkal, továbbá az **5. és 6. sz. melléklet**ekben meghatározott és elfogadott többlet és hiányzó árakat figyelembe véve. Amennyiben az adott tételre nem szerepel ár a mellékletekben, úgy az adott tételre csak az ár előzetes elfogadását követően adható meg az árajánlat, az így elfogadott tétel felvételre kerül az **5. és 6. sz. melléklet** listájába. A mellékletekben nem szereplő és/vagy előzetesen nem egyeztetett tételt tartalmazó árajánlat nem kerül elfogadásra. A kódszám nélküli árajánlatok nem kerülnek elfogadásra. A többletmunkák elvégzéséhez szükséges többlet átfutási idő igényt az árajánlattal együtt kell felterjeszteni.
		8. A **MÁV-START Zrt.** (Járműbiztosítás és termeléskoordináció) képviselője **5 munkanapon** belül írásban visszaigazolja, az általa felülvizsgált előzetes árajánlatot és az esetleges átfutási idő hosszabbítási kérelmet **Vállalkozó** részére. Ennek elmaradása esetén a felterjesztés automatikusan elfogadásra kerül.
		9. Ezután 1 (egy) munkanapon belülmegtörténik az **EVSZ** kiállítása. Az **EVSZ**-t az 1.2. pontban szereplő átadás-átvételt követő 8 (nyolc) munkanapon belül ki kell állítani! Amennyiben az **EVSZ** kiállítása **Vállalkozó** miatt késedelmet szenved, úgya Vállalkozói Keretszerződés 4. pontja szerinti Átfutási idő az 1.5. pont szerinti átadást követő első munkanaptól számít.
		10. A jármű munkába vételére csak az **EVSZ** megkötése után kerülhet sor. Amennyiben a jármű munkába vétele az érvényes **EVSZ** megkötése előtt megkezdődik és a jármű megjavítására a **Vállalkozó** nem kap megrendelést, úgy a járművön elvégzett munka a **Vállalkozó** kockázata.

A Vállalkozói Keretszerződés alapján végzett munkák során felmerülő további többlet munkákról az **EVSZ** megkötését követő **3 munkanapon** belül **Vállalkozó** árajánlatot küldhet **MÁV-START Zrt.** részére, ebben megjelölve az esetlegesen szükséges többlet átfutási idő igényt is. A többlet munkák szükségességét az árajánlaton a **MÁV-START Zrt.** (Üzemeltetéstámogatás ÁME) aláírásával igazolja. A felterjesztett árajánlatot és az esetleges átfutási idő hosszabbítási kérelmet felülvizsgálat után **MÁV-START Zrt.** (Járműbiztosítás és termeléskoordináció) **5 munkanapon** belül visszaigazolja. Ennek elmaradása esetén a felterjesztés automatikusan elfogadásra kerül.

1. **Átadási állópróba**
	* 1. A fővizsga munkák befejezését követő állópróba tervezett időpontjáról 5 munkanappal korábban értesíti **Vállalkozó** a **MÁV-START Zrt.** képviselőit (Üzemeltetéstámogatás ÁME, Járműbiztosítás és termeléskoordináció). A jármű nem bocsátható állópróbára addig, amíg a **MÁV-START Zrt.** (Üzemeltetéstámogatás ÁME) nem végezte el az előírt összes vizsgálatot és/vagy ellenőrzést.
		2. Állópróbára bocsátani csak kifogástalan állapotú, a megrendelésben foglaltaknak maradéktalanul megfelelő tiszta járművet szabad. A felajánlott járművön az állópróba ideje alatt munkát végezni szigorúan tilos. A szennyezett, vagy olyan járművet, amin az állópróba időpontjában munkát végeznek, a MÁV-START Zrt. képviselője visszautasítja.
		3. Az Átadási állópróba végrehajtását úgy kell megszervezni, hogy munkanapokon kerüljön végrehajtásra és legkésőbb 15 óráig befejeződjön, végrehajtásáért **Vállalkozó** a felelős.
		4. Az Átadási állópróba a **Vállalkozó** és a **MÁV-START Zrt.** (Üzemeltetéstámogatás ÁME) megbízottjainak jelenlétében történik. Az Átadási állópróba célja annak ellenőrzése, hogy a készre jelentett jármű megfelel-e a szerződés mellékletét képező műszaki dokumentációban rögzített minőségi és mennyiségi előírásoknak, valamint futás- és forgalombiztonsági követelményeknek. Ha az állópróba alatt olyan hiba merül fel, amelynek megszüntetése lényeges alkatrész, fődarab cseréjét vonja maga után, a javítás illetve csere befejezésével az állópróbát meg kell ismételni.

Az Átadási állópróba eredményét a MÁV-START IIR szerinti IBA-6505, vagy azzal azonos tartalmú jegyzőkönyvben kell rögzíteni..

* + 1. Az állópróba sikerességével kapcsolatos nyilatkozat tételére a **Felek** csak együttesen jogosultak.
		2. Az Átadási állópróbára a **MÁV-START Zrt.** (Járműbiztosítás és termeléskoordináció) által kijelölt járműjavítási telephelyen / műhelyben kerül sor.
		3. **Vállalkozó** és **MÁV-START Zrt.** (Üzemeltetéstámogatás ÁME) képviselője legkésőbb az adott jármű állópróba napjáig köteles megállapodni a tényleges átfutási idő mértékéről, melyet az Átadási állópróba jegyzőkönyvben, illetve sikeres futópróba esetén az **EVSZ** lezárásakor azon rögzíteni kell. Megállapodás hiányában a jármű futópróbára nem bocsájtható.
		4. Az **EVSZ** lezárása a sikeres futópróbát, az arra nem kötelezett járművek esetében a sikeres állópróbát követően történik. A számla kiállítására csak az **EVSZ** lezárását követően kerülhet sor.
1. **Átvételek, vizsgálatok, minőség-ellenőrzés**

Az átvételeknél, vizsgálatoknál a szerződő **Felek** az UIC, EN, MSZ, OVSZ és a MÁVSZ szabványok, az MF-100/2014 sz. Műszaki Feltétfüzet, valamint azon vonatkozó műszaki előírások és rendeletek előírásait alkalmazzák, melyek a szerződés aláírásának napján érvényesek, kivéve amennyiben a **Felek** írásban kimondottan a figyelmen kívül hagyásban állapodnak meg. Azon javításokhoz, módosításokhoz, illetve vizsgálatokhoz, melyekhez a fent említett előírások még nem készültek, vagy hiányosak, a **MÁV-START Zrt.** (Üzemeltetéstámogatás) által jóváhagyott technológiai előírásai érvényesek, kivéve, ha a műszaki kiírás ettől eltérő feltételt tartalmaz.

1. **Anyagvizsgálat, alkatrészátvétel**

A **76/1994. (MÁV. Ért. 109. évf. 48.)** **Kg.F.F. sz. utasítás** rendelkezik a MÁV által használt anyagok és eszközök minőségi átvételéről és azok köréről az MF-100/2014 sz. Műszaki Feltétfüzet vonatkozó mellékleteiben felsoroltakkal együtt. Az utasítást alkalmazni kell minden hazai és import beszerzésű, bérmunkával készített anyagra és eszközre vonatkozóan. A MÁV-átvétel köteles termékek köre a döntően nagy értékű, illetve az üzem-, üzlet- és vagyonbiztonság szempontjából jelentős termékekre terjed ki, függetlenül azok minőségi tanúsítványától.

1. **Gyártásközi ellenőrzések, részátvételek és vizsgálatok**
	* 1. A **MÁV-START Zrt.** (Üzemeltetéstámogatás ÁME) részére **Vállalkozó** által biztosítania kell, hogy a jármű bármely részén mindazok a vizsgálatok és/vagy ellenőrzések végrehajtásra kerüljenek, amelyeket a Szerződés, illetve mellékletei, továbbá a Hatóságok az eljárás során előírnak.
		2. A **MÁV-START Zrt.** nek (Üzemeltetéstámogatás ÁME) joga van – gyártás közben is – a szerződésben rögzített mértékben és módon a járműveknek – azok alkatrészeinek, elemeinek és a gyártásukhoz felhasznált anyagoknak – a vizsgálatát és átvételét elvégezni, vagy elvégeztetni.
		3. E célból a **MÁV-START Zrt.** (Üzemeltetéstámogatás ÁME) kijelöli megbízottját, aki az érintett járműjavítási telephelyen tartózkodik és a sorozatvizsgálatokat, illetve az átvételt elvégzi és/vagy ellenőrzi.
		4. A **Vállalkozó** külön díj felszámítása nélkül (a szerződés részeként) biztosítja a **MÁV-START Zrt.** (Üzemeltetéstámogatás ÁME) ellenőrző személyei számára a munkafeltételeket és az általuk kért eszközöket, szerszámokat, anyagokat, a használatos mérőeszközöket, valamint a szükséges segédszemélyzetet és egyéb feltételeket (helyiség, telefon, fax, stb.), valamint – ha rendszeresítve van – térítés ellenében meleg étkezést.
		5. Az ellenőrző szervek részére szabad belépést kell biztosítani minden olyan műhelybe, ahol a járműveket, azok szerelési egységeit, berendezéseit, alkatrészeit gyártják, szerelik.
2. **Átadási vonali próba (futópróba)**
	* 1. A sikeres állópróbát követően Átadási vonali próbát kell tartani minden olyan jármű esetében, ahol azt a szerződés mellékletét képező műszaki dokumentáció előírja. A futópróbát a MÁV-START Zrt. mindenkori aktuális előírásai alapján kell megtartani..
		2. Az Átadási vonali próba a **Vállalkozó** és a **MÁV-START Zrt.** (Üzemeltetéstámogatás ÁME) megbízottjainak jelenlétében történik.

Az Átadási vonali próbáról MÁV-START IIR szerinti, IBA-6531, vagy azzal azonos tartalmú Átadási vonali próba jegyzőkönyvet kell készíteni. A jegyzőkönyvben rögzíteni kell az egyes vizsgálatok eredményét és az ezek során tett esetleges észrevételeket. Az Átadási vonali próba csak abban az esetben tekinthető sikeresnek, amennyiben a jármű valamennyi előírt követelménynek megfelel. Ellenkező esetben – a hibák kiküszöbölését követően – az Átadási vonali próbát meg kell ismételni. Az ebből eredő késedelmeket **a Vállalkozó** nem tüntetheti fel, mint indokolt szállítási késedelmet, kivéve az első sikeres állópróba és a sikertelen első futópróba közötti időszakot.

* + 1. Csak a sikeres Átadási vonali próba után kerülhet sor a végátvételi jegyzőkönyv aláírására, a jármű teljesítési helyszínre történő továbbítására, illetve az **EVSZ** lezárására, melyet a sikeres Átadási vonali próbát követő első munkanapon le kell zárni.
		2. A vonali próba sikerességével kapcsolatos nyilatkozat tételére a **Felek** csak együttesen jogosultak. Abban az esetben, ha véleménykülönbség van, a **MÁV-START Zrt.** dönt a próba sikerességével kapcsolatosan.
		3. Amennyiben az Átadási vonali próbát meg kell ismételni, ennek költségei a hibás **Felet** terhelik.
		4. Az Átadási vonali próbát közforgalmú pályán kell megtartani, amelynek keretében el kell végezni a jármű fékútmérését, teljesítmény és funkcionális vizsgálatait.

**8. Melléklet**

**Nyilatkozat alvállalkozókról**

**Nyilatkozat alvállalkozókról**

Alulírott ………………….(név, beosztás), a ……………………………. (cégnév) (székhely:……………………..; cégjegyzékszám:………………………..; adószám:………………………..; a továbbiakban: Társaság) arra jogosult képviselőjeként polgári és büntetőjogi felelősségem tudatában, a közbeszerzésekről szóló 2015. évi CXLIII. törvényben (Kbt.) foglaltakkal összhangban visszavonhatatlanul kijelentem, hogy a Társaság, mint vállalkozó és a MÁV-START Zrt., mint megrendelő között a……………………………… tárgyában …………………..(dátum) napján kötött Vállalkozási keretszerződés teljesítésében a Társaság részéről az alábbi alvállalkozók vesznek részt.

*Alvállalkozó 1.*[[11]](#footnote-12)

Az alvállalkozó megnevezése:

Képviselőjének neve:

Székhely:

Cégjegyzékszám:

Adószám

Telefon:

Telefax:

A teljesítés azon része, melyhez az alvállalkozó igénybevételre kerül:

Az alvállalkozó teljesítésének aránya a Vállalkozási keretszerződés teljes értékéhez viszonyítottan:

Az alvállalkozó megrendelő részére történő bejelentésének időpontja: közbeszerzési eljárásban megnevezett alvállalkozó / a szerződéskötésig megnevezett alvállalkozó / a szerződéskötést követően megnevezett és a teljesítésbe ………………. (dátum) napjától bevont alvállalkozó[[12]](#footnote-13)

*Kijelentem, hogy a fenti alvállalkozó nem áll a hivatkozott Vállalkozási keretszerződés megkötését megelőző közbeszerzési eljárásban előírt kizáró okok hatálya alatt.*

***VAGY***

*Mellékelten csatolom az alvállalkozó által aláírt cégszerű nyilatkozatot arról, hogy nem áll a hivatkozott Vállalkozási keretszerződés megkötését megelőző közbeszerzési eljárásban előírt kizáró okok hatálya alatt.[[13]](#footnote-14)*

*Alvállalkozó 2.*

Az alvállalkozó megnevezése:

Képviselőjének neve:

Székhely:

Cégjegyzékszám:

Adószám

Telefon:

Telefax:

A teljesítés azon része, melyhez az alvállalkozó igénybevételre kerül:

Az alvállalkozó teljesítésének aránya a Vállalkozási keretszerződés teljes értékéhez viszonyítottan:

Az alvállalkozó megrendelő részére történő bejelentésének időpontja: közbeszerzési eljárásban megnevezett alvállalkozó / a szerződéskötésig megnevezett alvállalkozó / a szerződéskötést követően megnevezett és a teljesítésbe ………………. (dátum) napjától bevont alvállalkozó[[14]](#footnote-15)

*Kijelentem, hogy a fenti alvállalkozó nem áll a hivatkozott Vállalkozási keretszerződés megkötését megelőző közbeszerzési eljárásban előírt kizáró okok hatálya alatt.*

***VAGY***

*Mellékelten csatolom az alvállalkozó által aláírt cégszerű nyilatkozatot arról, hogy nem áll a hivatkozott Vállalkozási keretszerződés megkötését megelőző közbeszerzési eljárásban előírt kizáró okok hatálya alatt.[[15]](#footnote-16)*

……………….., 201………………..

………………

…………………

Vállalkozó cégszerű aláírása

**9. A kapcsolattartó személyek felsorolása és hatáskörük**

Megrendelő

|  |  |  |
| --- | --- | --- |
| Név / beosztás | Feladat | Telefon / telefax |
| Fehér Józsefné | Számlázás, pénzügyek | Tel: 511-5560Fax:  |
| Stánicz János | Átfutási idő módosítás, többlet, hiány megrendelés | Tel: 511-4610Fax: 511-8385 |
| Kovács Antal | Beállítási ütemezés, ajánlatok felülvizsgálata, teljesítésigazo-lások kezelés | Tel.: 511-3788Fax: 511-8385 |
| Horváth Péter | Műszaki ügyek | Tel: 511-4992Fax: 511-8385 |
| Vásárhelyi László | Átvétel, EVSZ, Kötbér ügyek, Jótállási ügyek | Tel: 511-8330Fax: 511-8303 |
| Csépke Andrásvezérigazgató | egyéb fent nem sorolt ügyekben  |  |

Vállalkozó

|  |  |  |
| --- | --- | --- |
| Név / beosztás | Feladat | Telefon, email |
|  | Jognyilatkozatok | Tel.:  |
|  | Pénzügyek | Tel.:  |
|  | Termelési ügyek | Tel.:  |
|  | Termelés irányítás, EVSZ, többlet hiány ajánlatok | Tel.:  |
|   | Ütemezés, jótállási ügyek,  |  |
|  | Minőségellenőrzés,  |  |
|  | Műszaki ügyek, kötbér ügyek |  |
|  | Értékesítési ügyek |  |

**10. Melléklet**

**Vállalkozó nyilatkozata a Kbt. 135. § (3) bekezdése a) és b) pontjában foglaltakkal összhangban**

Alulírott ………………….. (név), a …………………………. (Vállalkozó teljes cégneve) (székhely:…………………….; adószám:…………………………..; cégjegyzékszám:…………………….; a továbbiakban: Társaság) képviseletében a közbeszerzésekről szóló 2015. évi CXLIII. törvény 135. § (3) bekezdésében foglaltakkal összhangban polgári és büntetőjogi felelősségem teljes tudatában visszavonhatatlanul kijelentem, hogy a Társaság, mint vállalkozó és a MÁV-START Zrt., mint megrendelő között a …………………………………. tárgyában …………………..(dátum) napján kötött Vállalkozási keretszerződés alapján a Társaság, valamint a teljesítésbe általa a Kbt. 138. § szerint bevont, alábbiak szerinti alvállalkozók egyenként a lent megjelölt összegre jogosultak a vállalkozói díjból.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 1. a teljes, pontos cégnév/név
 | 1. székhely/lakcím
 | 1. elérhetőség, melyre a Kbt. 135. § (3) bek. c) pontja szerinti megrendelői értesítés megküldendő
 | 1. cégjegyzékszám/egyéni vállalkozói igazolvány száma/személyi igazolvány száma
 | 1. adószám
 | 1. számlavezető bank megnevezése
 | 1. bankszámlaszám, melyre a megrendelő az utalást teljesíteni köteles
 | 1. a vállalkozói díjból az adott személyt megillető bruttó összeg a szerződés devizanemében meghatározva
 | 1. a vállalkozási szerződés szerinti visszatartás bruttó összege a szerződés devizanemében meghatározva
 | 1. a Kbt. 135. § (6) bekezdés szerinti beszámítás bruttó összege a szerződés devizanemében meghatározva
 | 1. a vállalkozási szerződés szerint elszámolandó előleg bruttó összege a szerződés devizanemében meghatározva
 | 1. a megrendelő által kifizetendő bruttó összeg az elszámolandó visszatartásra, beszámításra tekintettel [11 = 8 – (9+10+11)]
 |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
| *Ellenőrző, összesítő sor:* | Σ: a beírt összeg meg kell, hogy egyezzen a teljes ellenértékkel | Σ: a beírt összeg meg kell, hogy egyezzen a visszatartás teljes értékével | Σ: a beírt összeg meg kell, hogy egyezzen a beszámításra kerülő követelés teljes értékével |  | Σ:[11= 8 – (9+10+11)] |

A Társaság képviseletében visszavonhatatlanul kijelentem továbbá, hogy a jelen nyilatkozatban foglaltak teljes körűsége, helytállódása, pontossága vonatkozásában minden felelősség a Társaságot terheli és amennyiben a jelen nyilatkozat hiányos, téves, hamis, pontatlan volta miatt a MÁV-START Zrt. nem vagy nem megfelelő időben tudja a fentiek szerinti szerződésből és/vagy bármely vonatkozó jogszabályból eredő valamely kötelezettségét teljesíteni, az ilyen megrendelői késedelemből eredően sem a Társaság, sem az általa a szerződés teljesítésébe bevont alvállalkozók nem jogosultak igényt érvényesíteni a MÁV-START Zrt.-vel szemben. Kifejezetten kijelentem továbbá, hogy a fentiekben hivatkozott Vállalkozási keretszerződést a Társaság ezen megrendelői jogosultságok ismeretében kötötte meg és ezekről az alvállalkozóit is értesítette, illetőleg velük olyan szerződéseket kötött, melyek a MÁV-START Zrt.-vel szembeni igényérvényesítés lehetőségét ezen esetekre kizárják.

………………., 201…. …………………. ………….

……………………………………………

(cégszerű aláírás)

**11. Járműsorozatonként tervezett beadási ütemezés**

A tárgyalások során kerül meghatározása.

**Bejövő kocsik átadás átvétele max 2 kocsi/nap**

**12. Melléklet**

**Egyedi Vállalkozási Szerződés**

**13. a) számú melléklet**

**Előleg-visszafizetési garancia minta**

Garanciaszám:

Garancia nyilvántartási száma:

A garancia kedvezményezettjének neve, címe:

**MÁV-START Vasúti Személyszállító**

**Zártkörűen Működő Részvénytársaság**

Székhely: 1087 Budapest, Könyves Kálmán krt. 54-60.

Bankszámlaszáma (EUR): 12001008-00154206-00100003

IBAN (EUR): HU89 1200 1008 0104 4118 0030 0006

Bankszámlaszáma (HUF): 12001008-00154206-00500001

IBAN (HUF): HU76 1200 1008 0015 4206 0050 0001

Adószáma: 13834492-2-44

Közösségi adószám: HU13834492

Statisztikai jelzőszáma: 13834492-4910-114-01

Cégjegyzékszám: Cg.01-10-045551

**Tárgy: Előleg-visszafizetési garancia**

Tudomásunk van arról, hogy a ...........................................................................................(székhely/cím: .........................., a cégjegyzék helye és száma:..................., Cg. ……………..) (a továbbiakban: Megbízó) "**……………………….”** tárgyban, …………….. napon, ……………. számon Vállalkozási keretszerződést (a továbbiakban: Szerződés) köt Önökkel.

Tudomással bírunk arról továbbá, hogy Önök a Szerződésben teljesítési bankgarancia rendelkezésre bocsátását is előírták.

A Megbízó megbízása alapján ezennel a Pénzügyi intézmény[[16]](#footnote-17) (cím: ……………., a cégjegyzék helye és száma: ..................., Cg………….) (továbbiakban: Pénzügyi intézmény) teljesítési garanciát vállalunk az Önök javára

legfeljebb.........**,‑Ft, azaz**...........**forint**

erejéig, az alábbiak szerint:

E garanciavállalás alapján a Pénzügyi intézmény feltétel nélkül és visszavonhatatlanul kötelezettséget vállal arra, hogy az Önök első írásbeli felszólítására, az alapjogviszony vizsgálata nélkül, a Pénzügyi intézmény vagy bármely más fél által támasztott jogi kifogás vagy vita ellenére, az Önök javára az Önök által megjelölt összegben ‑ legfeljebb azonban a jelen garancia fent megjelölt keretösszege erejéig – 5 (öt) banki munkanapon belül fizetést teljesít, amennyiben a Pénzügyi intézmény ………………. címére küldött írásbeli felszólításukban úgy nyilatkoznak, hogy az Önök által követelt összeg azért vált esedékessé, mert a Megbízó az előleg összegét a Szerződés céljával és tartalmával nem összeegyeztethető módon használta fel vagy hasznosította és/vagy a garancia meghosszabbítására és/vagy kicserélésére vonatkozó kötelezettségét határidőben nem teljesítette.

Az igénybejelentés az Önök számlavezető hitelintézetén keresztül nyújtandó be, a rajta szereplő cégszerű aláírás hitelességének igazolásával, valamint a garancia eredeti példányának bemutatásával.

Jelen garancia igénybevétele csak azt követően lehetséges, hogy az előleg teljes összege a Megbízó nálunk vezetett … sz. számláján a jelen bankgarancia számára való hivatkozással jóváírásra került.

Jelen garancia keretösszege a garancia alapján teljesített kifizetésekkel automatikusan csökken.

**Ezen garancia ..............‑ig marad hatályban.**

A garanciaigény bejelentésnek legkésőbb a lejárat napjának – ha e nap munkaszüneti vagy bankszünnap, úgy az ezt megelőző banki munkanap – …h-ig kell megérkeznie a Bankhoz.

Ezen időponton túl beérkezett igénybevételre a Pénzügyi intézmény fizetést nem teljesít, a fenti időpontot követően a jelen garancia minden külön jognyilatkozat nélkül automatikusan hatályát veszti, azaz annak alapján a Pénzügyi intézményt fizetési kötelezettség nem terheli, függetlenül attól, hogy a garancia eredeti példánya Önöknél marad.

A garancia – a fent jelzett határnapot megelőzően is – megszűnik, ha Önök egy cégszerűen aláírt nyilatkozatban a jelen kötelezettség-vállalásunk alól felszabadítják a Pénzügyi intézményt.

Amennyiben Önök a Megbízóval abban állapodnak meg, hogy a Megbízó személyét a Szerződés módosításával megváltoztatják, a Pénzügyi intézmény a jelen bankgarancia alapján fizetést kizárólag abban az esetben teljesít, ha a Megbízó jogutódlásához a garancia megbízási szerződés és a jelen garancia módosításával hozzájárul.

A jelen Előleg-visszafizetésigaranciára a magyar jog előírásai irányadók. A jelen Előleg-visszafizetésigaranciából vagy azzal összefüggésben, annak megszegésével, megszűnésével, érvényességével vagy értelmezésével kapcsolatban keletkező bármely jogvita tekintetében a mindenkor hatályos, a polgári perrendtartásról szóló törvény rendelkezései szerint hatáskörrel rendelkező, illetékes bíróság jogosult eljárni.

Felek az előzőek korlátozása nélkül a félreértések elkerülése érdekében rögzítik, hogy a jelen Előleg-visszafizetésigaranciából fakadó vagy azzal összefüggő jogviták tekintetében a magyar bíróságok rendelkeznek kizárólagos joghatósággal.

Dátum:

**Pénzügyi intézmény / Biztosító**

**13/b. számú melléklet**

**Előleg-visszafizetési Kötelezvény minta**

Kötelezvényszám: ……………………..

Pénzügyi intézmény / Biztosító (Készfizető kezes) neve: …………………………

címe: ………………………...

Szerződő (Kötelezett) neve: ………………………..

címe: ………………………..

Kedvezményezett (Jogosult): neve, székhelye, számlavezető pénzintézete, bankszámlaszáma, adószáma: **MÁV-START Vasúti Személyszállító Zártkörűen Működő Részvénytársaság**; 1087 Budapest, Könyves Kálmán krt. 54-60.

Bankszámlaszáma (EUR): 12001008-00154206-00100003

IBAN (EUR): HU89 1200 1008 0104 4118 0030 0006

Bankszámlaszáma (HUF): 12001008-00154206-00500001

IBAN (HUF): HU76 1200 1008 0015 4206 0050 0001

Adószáma: 13834492-2-44

Közösségi adószám: HU13834492

Statisztikai jelzőszáma: 13834492-4910-114-01

Cégjegyzékszám: Cg.01-10-045551

A Szerződő értesített bennünket az alábbi Vállalkozási keretszerződés (továbbiakban: Szerződés) megkötéséről:

Szerződéses Felek: **MÁV-START Zrt.** – …………………… ………….

Szerződés kelte, száma, megnevezése: ……………………

Szerződésben foglalt szolgáltatás megjelölése: **……………………….**

Tájékoztatott továbbá a Szerződő arról, hogy a Szerződésben vállalt kötelezettségeinek teljesítését ………………,- Ft összegű - teljesítési kötelezvénnyel kell biztosítania.

A fentiekre tekintettel a Készfizető kezes a Szerződő írásbeli felhívására a Kedvezményezett javára jelen

kötelezvényt állítja ki.

A kötelezvény keretösszege: Ft ……………..,- azaz ………………………… forint.

E kötelezvény alapján a Készfizető kezes feltétel nélkül és visszavonhatatlanul kötelezettséget vállal arra, hogy az Önök első írásbeli felszólítására, az alapjogviszony vizsgálata nélkül, a Készfizető kezes vagy bármely más fél által támasztott jogi kifogás vagy vita ellenére, az Önök javára az Önök által megjelölt összegben – legfeljebb azonban a jelen garancia fent megjelölt keretösszege erejéig –azonnal fizetést teljesít, amennyiben a Készfizető kezes …………………….. címére küldött írásbeli felszólításukban úgy nyilatkoznak, hogy az Önök által követelt összeg azért vált esedékessé, mert a Kötelezett az előleg összegét a Szerződés céljával és tartalmával nem összeegyeztethető módon használta fel vagy hasznosította és/vagy a garancia meghosszabbítására és/vagy kicserélésére vonatkozó kötelezettségét határidőben nem teljesítette.

A Készfizető kezes kijelenti, hogy a Kötelezvényben vállalt készfizető kezességet úgy kell érteni, ahogy azt a Ptk. 6:420. § szabályozza, azzal, hogy a Készfizető kezes nem érvényesítheti azokat a kifogásokat, amelyeket a Kötelezett érvényesíthet a Kedvezményezettel szemben, és saját, Kedvezményezettel szembeni, egyéb jogviszony(ok)ból származó igényeit sem jogosult beszámítani a Kedvezményezettel szemben.

A kötelezvény összege a Készfizető kezes szolgáltatásának a jelen kötelezvényre vonatkozó felső határa, s a Készfizető kezes jelen kötelezvény alapján fennálló fizetési kötelezettsége minden, a Kötelezvény alapján teljesített kifizetés összegével automatikusan csökken.

A kötelezvény alapján a Készfizető kezes kötelezettségvállalása ………… napján szűnik meg.

A kötelezvény igény bejelentésnek legkésőbb a lejárat napjának –ha e nap munkaszüneti vagy bankszünnap, úgy az ezt megelőző banki munkanap – …h-ig kell megérkeznie a Készfizető kezeshez.

Ezen időponton túl beérkezett igénybevételre a Készfizető kezes fizetést nem teljesít, a fenti időpontot követően a jelen kötelezvény minden külön jognyilatkozat nélkül automatikusan hatályát veszti, azaz annak alapján a Készfizető kezest fizetési kötelezettség nem terheli, függetlenül attól, hogy a kötelezvény eredeti példánya Önöknél marad.

A kötelezvény – a fent jelzett határnapot megelőzően is– megszűnik, ha Önök egy cégszerűen aláírt nyilatkozatban a jelen kötelezettség-vállalásunk alól felszabadítják a Készfizető kezest.

A jelen Előleg-visszafizetésikötelezvényre a magyar jog előírásai irányadók. A jelen Előleg-visszafizetésikötelezvényből vagy azzal összefüggésben, annak megszegésével, megszűnésével, érvényességével vagy értelmezésével kapcsolatban keletkező bármely jogvita tekintetében a mindenkor hatályos, a polgári perrendtartásról szóló törvény rendelkezései szerint hatáskörrel rendelkező, illetékes bíróság jogosult eljárni.

Felek az előzőek korlátozása nélkül a félreértések elkerülése érdekében rögzítik, hogy a jelen Előleg-visszafizetésikötelezvényből fakadó vagy azzal összefüggő jogviták tekintetében a magyar bíróságok rendelkeznek kizárólagos joghatósággal.

……………, 201................

**(Pénzügyi intézmény / Biztosító)**

**14.Nyilatkozat átláthatóságról**

**15. számú melléklet: Felelősségbiztosításról szóló kötvény másolata**

**16. számú melléklet**

**Tervezési szolgáltatás mennyiségi és minőségi átadás-átvétel szabályai**

A Szerződés szerinti tervezési Munka elvégzését és átadás-átvételét, a Tervek megfelelőségét Megrendelő teljesítésigazolás(ok) kiállításával dokumentálja. A Munka illetve a benne foglalt egyedi feladatok teljesítésének igazolására és a Munka átvételére a Megrendelő részéről a szerződés 9. számú mellékletében megjelölt kapcsolattartó személy vagy a Megrendelő által a teljesítés felajánlásáig vagy azt követő 3 munkanapon belül Megrendelő által kijelölt más személy jogosult.

A Munka készre jelentését követő 3 munkanapon belül Megrendelő képviselője az elvégzett Munka elvégzése vagy végteljesítés során előállított közbenső anyagokat vagy a kész Terveket teljesítési elemei (látványtervek, műszaki rajzok, számítások, adatlapok és egyéb dokumentumok, digitális adathordozók, stb.) felsorolásával mennyiségi alapon átveszi és az átvett Terv fenti elemeiről átvételi elismervényt állít ki és ad át (illetve nem személyes beadás esetén megküld) Vállalkozó képviselője részére.

Az átvételi elismervény keltétől számított 5 munkanapon belül Megrendelő az átadott Terveket minőségi szempontok (a Szerződésben foglalt kikötéseknek és céloknak, szakmai előírásoknak való megfelelőség, hiánytalan dokumentáció és egyéb kellékek hiánytalan megléte, stb.) szerint is értékeli, és amennyiben megfelelőnek találja, képviselője sikeres teljesítés esetén teljesítési igazolást állít ki.

A teljesítésről kiállított teljesítésigazolások a Vállalkozó által kibocsájtott számla előfeltételei, a számlákat a teljesítésigazolásokban feltüntetett teljesítési tartalommal állíthatja ki, a számlákon megjelölt teljesítési időpontnak meg kell egyeznie a teljesítésigazolás kiállításának dátumával.

Megrendelőnek a Teljesítésigazolás kiállítása megtagadását írásban indokolnia kell és egyben legfeljebb 30 napos határidő tűzése mellett felszólítja Vállalkozót a szerződésszerű teljesítésre. Amennyiben a kijelölt határidőn belül nem történik meg a javítás vagy nem megfelelően, ezért Megrendelő ismét a Teljesítésigazolás kiadásának megtagadására kényszerül, úgy Megrendelő jogosult a súlyos szerződésszegésből eredő jogkövetkezmények alkalmazására.

**17. számú melléklet: Meghatalmazás**

1. I. rész (Belföldi forgalomban közlekedő kocsik fővizsga), II. rész (Külföldi forgalomban közlekedő kocsik fővizsga) [↑](#footnote-ref-2)
2. A nyertes Ajánlattevő végső ajánlata alapján kerül kitöltésre. [↑](#footnote-ref-3)
3. I. rész esetén: 9.834.000.000,- Ft, II. rész esetén: 9.550.000.000,- Ft [↑](#footnote-ref-4)
4. I. rész esetén: 6.883.800.000,- Ft, II. rész esetén: 6.685.000.000,- Ft [↑](#footnote-ref-5)
5. A nyertes Ajánlattevő végső ajánlata alapján kerül kitöltésre. [↑](#footnote-ref-6)
6. A nyertes Ajánlattevő végső ajánlata alapján kerül kitöltésre. [↑](#footnote-ref-7)
7. A nyertes Ajánlattevő végső ajánlata alapján kerül kitöltésre. [↑](#footnote-ref-8)
8. A nyertes Ajánlattevő végső ajánlata alapján kerül kitöltésre. [↑](#footnote-ref-9)
9. Nyertes Ajánlattevő ajánlata szerin, a balesetes és futójavítás óradíja alapján kitöltendő. [↑](#footnote-ref-10)
10. **Amennyiben a Vállalkozó képviseletében a Szerződést aláíró személy nem érti a magyar nyelvet, úgy kérjük, hogy ezen személy aláírása mellett két tanú az aláírásával igazolja, hogy egyrészt a Szerződést aláíró személy a jelen Szerződést előttük írta alá vagy az aláírást előttük saját aláírásának ismerte el, másrészt legalább a tanúk egyike kifejezetten nyilatkozzon arra vonatkozóan, hogy a Vállalkozó képviseletében a Szerződést aláíró személynek a Szerződés tartalmát megmagyarázta. A tanúk esetén kérjük a tanúk nevének, lakóhelyének, aláírásának, valamint az aláírás keltének feltüntetését!** [↑](#footnote-ref-11)
11. Értelemszerűen annyi alvállalkozó vonatkozásában töltendő ki, ahány alvállalkozó a teljesítésben részt vesz. [↑](#footnote-ref-12)
12. A megfelelő rész aláhúzandó. A szerződéskötést követően megnevezett és a teljesítésbe bevont alvállalkozó bejelentése esetén a dátum is kitöltendő, mely nem lehet korábbi, mint a nyilatkozat megrendelő részére történő bejelentésének napja! [↑](#footnote-ref-13)
13. A megfelelő rész aláhúzandó. [↑](#footnote-ref-14)
14. A megfelelő rész aláhúzandó. A szerződéskötést követően megnevezett és a teljesítésbe bevont alvállalkozó bejelentése esetén a dátum is kitöltendő, mely nem lehet korábbi, mint a nyilatkozat megrendelő részére történő bejelentésének napja! [↑](#footnote-ref-15)
15. A megfelelő rész aláhúzandó. [↑](#footnote-ref-16)
16. Amennyiben a Teljesítési garanciát biztosító nyújtja, úgy a mintában a „Pénzügyi intézmény” helyett a „Biztosító” fogalmat kell használni. [↑](#footnote-ref-17)